ועדת הכנסת, כנסת 24, פרוטוקול מספר 9, 2021-07-27 13:00

בועז טופורובסקי: שלום לכולם.

בועז טופורובסקי: אני פותח את ישיבת ועדת הכנסת, י"ח באב תשפ"א, 27 ביולי 2021.

בועז טופורובסקי: אני מתחיל בסעיף ג' שעל סדר היום וזה בקשת הממשלה להקדמת דיון בהצעת חוק לקידום הבנייה במתחמים מועדפים לדיור (הוראת שעה) (תיקון מספר 7), התשפ"א-2021 (מ/1438), בכל הקריאות.

בועז טופורובסקי: יש מישהו שרוצה להגיד על זה משהו?

- דדון: צריך להסביר את זה.

רם שפע: למה התחלת בזה?

בועז טופורובסקי: בבקשה, שם ותפקיד.

סיגל בארי: שמי סיגי בארי ואני מתכננת הוותמ"ל.

סיגל בארי: אני רוצה לומר שהוותמ"ל פועלת מתוקף החוק לקידום הבנייה במתחמים מועדפים לדיור.

סיגל בארי: עד היום הוותמ"ל אישרה 260,000 יחידות דיור סך הכול, כל שנה אנחנו מהווים 35% מסך יחידות הדיור שמינהל הדיור מאשר, אנחנו גורם מרכזי בהגשמת היעדים הלאומיים להגדלת היצע יחידות הדיור ולכן יש דחיפות לקדם את החוק.

בועז טופורובסקי: אוקיי.

בועז טופורובסקי: מישהו רוצה להתייחס?

רם שפע: כן, אני רוצה להתייחס.

רם שפע: אתמול התקיימה פגישה די מקיפה, גם עם שרת הפנים וגם עם שר הבינוי והשיכון ועם הצוותים שלהם, עם נציגי מינהל התכנון, אבל גם עם נציגי המרחב הכפרי, גם בהיבטים של סביבה וגם בהיבטים של חקלאות ויש לנו לא מעט הסתייגויות מהאופן שבו הוותמ"ל מנוסח כרגע.

רם שפע: אני אגיד מעבר לזה, גם אמרנו בצורה ברורה, גם מעל גלי האתר, שבאופן שבו זה מנוסח כרגע לא תהיה לזה תמיכה בוועדת הפנים.

רם שפע: אני אמרתי את זה אתמול, אני אומר את זה גם יום, ולכן אתם צריכים לקחת בחשבון שבשביל להביא את זה אחרי קריאה ראשונה תצטרכו לקבל חלק משמעותי מההסתייגויות של אותם אנשים שמסתכלים גם על הבנייה, כמובן, זה חשוב לנו, כמו לכם, אבל גם על עוד אלמנטים שחשובים פה במרחב הישראלי.

אורית סטרוק: אתה יכול, בבקשה, לפרט?

אורית סטרוק: זה מאוד מעניין.

רם שפע: אני יכול לפרט, את מוזמנת לוועדת הפנים לדון בזה, זה לא המקום, אנחנו רק פה במתן פטור, אבל זה משהו שאנחנו מדברים עליו בחוץ מאוד ברור ופתוח, אז אם את מחפשת משהו סוּפר מעניין פוליטית לא תמצאי פה.

אורית סטרוק: חשבתי שכדאי להכניס את זה ל - - -

רם שפע: לא, ועדת הכנסת זה לא המקום להרחיב על הנושאים הענייניים העקרוניים, אבל תבואי, יהיה כיף.

איתן גינזבורג: זה היה קשור להקדמת הדיון.

רם שפע: ברור, ברור, זה קשור להקדמת הדיון ולכן אני רק מבהיר פה את מה שאמרנו גם אתמול.

בועז טופורובסקי: גם אנחנו אמרנו חד משמעית שכל עוד אין הסכמה - - -

רם שפע: כן, אני מדבר בשם די הרבה גורמים בקואליציה.

בועז טופורובסקי: לא מקדמים את החוק כל עוד אין הסכמה.

אורית סטרוק: אז אתה נגד לקדם ואתה מעלה את זה לדיון?

בועז טופורובסקי: לא אמרתי שאני נגד, אני בעד, אבל אני רוצה שאנחנו נעשה את זה בהסכמה בקואליציה.

רם שפע: בדיוק.

איתן גינזבורג: אנחנו בעד הקדמת הדיון והקדמת הדיון היא רק ב-24 שעות, לא הקדמת דיון משמעותית, אבל אנחנו אומרים לממשלה שככל שהם ירצו להביא את זה למליאה ההתניה תהיה בהסדרים בתוך חקיקה.

רם שפע: בין הקריאות.

סיגל בארי: אני רק אחדד את מה שאתה אומר, באמת הנושא הוא עניין של איזונים ואנחנו אמרנו שבמהלך ועדת הפנים אנחנו נברר את המחלוקות.

רם שפע: איזונים משמעותיים.

סיגל בארי: אנחנו מבינים, יש עניין של איזונים, אנחנו מודעים לזה לחלוטין.

בועז טופורובסקי: אוקיי.

בועז טופורובסקי: יש עוד מישהו שרוצה להתייחס?

בועז טופורובסקי: אני צריך את מירב.

קריאה: אפשר לצאת להתייעצות סיעתית לפני זה.

בועז טופורובסקי: לא, אנחנו נמשיך בינתיים עד שתגיע מירב לסעיף א' בסדר היום.

בועז טופורובסקי: אנחנו מדברים על ערעורים על החלטות נשיאות הכנסת שלא לאשר דחיפות להצעות לסדר היום, אנחנו כבר נאפשר למערערים לדבר, אבל אתה אולי רוצה להתייחס?

בועז טופורובסקי: הבנתי שאתה ממהר.

איתן גינזבורג: לא.

בועז טופורובסקי: אתה לא ממהר?

איתן גינזבורג: אני ממהר, אבל אני חייב להשיב לערעורים.

בועז טופורובסקי: אוקיי, אז בואו נתחיל עם סעיף עצירת פינוי תושבות ותושבי גבעת עמל, ערעורם של חברי הכנסת נעמה לזימי, עופר כסיף וגבי לסקי.

בועז טופורובסקי: מישהו רוצה להתייחס?

נעמה לזימי: אני בטוחה שכולם רוצים, אני רק אתחיל.

נעמה לזימי: קודם כל אני אגיד שמדובר פה בהצעה לסדר שהיא דחופה עבורנו בגלל שהפינויים מתחילים מה-10 באוגוסט הקרוב, מה שאומר שלא סתם הגשנו את זה באיזה שהיא דחיפות, יש פה משפחות שהולכות להיות מפונות בחודשיים וחצי הקרובים, מה-10 באוגוסט 15 משפחות ראשונות ולאחר מכן, בחגים שלנו, להיות מפונים ללא כל, עם הרכוש זרוק ברחוב.

נעמה לזימי: זו סיטואציה מאוד בעייתית.

נעמה לזימי: אנחנו שלושתנו כאן הלכנו וביקרנו בגבעת עמל, ראינו את המצב.

נעמה לזימי: אני חושבת שכששתי חברות קואליציה, גבי ואני, גם מגישות הצעה לסדר, המינימום זה גם להרים אלינו טלפון לדבר איתנו למה הגשנו, מה העניין.

נעמה לזימי: אנחנו הגשנו את הבקשה לא סתם, היינו שם השבוע, אנשים קשישים, מבוגרים, חולים, משפחות.

נעמה לזימי: זה באמת בהול ודחוף, הפינויים הם בין ה-10 ל-17 באוגוסט, פינויים ראשונים, ואז יגישו צווי פינוי ראשונים.

נעמה לזימי: אני רוצה להגיד משהו נוסף, אנחנו, מפלגת העבודה, מגישים בחוק ההסדרים בקשה לפיצוי, הסיפור הוא כן סיפור גם של המדינה בגלל שהמדינה יישבה את התושבים האלה על הקרקע, בן גוריון קרא להם חלוצים מעל בימת הכנסת לכן יש כאן אחריות גם של המדינה בסיפור הזה ואנחנו נכניס סעיף פיצוי נוסף מטעם המדינה בחוק ההסדרים.

נעמה לזימי: אני קוראת לכל שאר הסיעות והמפלגות להכניס את הסעיף הזה גם כן כדי לוודא שאכן ייעשה איזה שהוא תיקון בנושא הזה.

נעמה לזימי: אני אתן לחברתי גבי להמשיך.

אורית סטרוק: אני ארצה להתייחס, רק תחליט אם זה לפני או אחרי ש - - -

בועז טופורובסקי: להתייחס לערעור הזה?

איתן גינזבורג: כולם צריכים לערער או שאחד מערער?

אורית סטרוק: אני ארצה להתייחס למה שאמרה נעמה.

בועז טופורובסקי: כן, גבי.

בועז טופורובסקי: בבקשה.

בועז טופורובסקי: אני מאפשר להם.

בועז טופורובסקי: גבי, רק בקצרה בבקשה.

גבי לסקי: כן, ממש בקצרה.

גבי לסקי: אני מלווה את שכונת גבעת עמל כבר בהיותי חברת מועצת העיר תל אביב, זה לא דבר מאתמול, ואחד הדברים המרכזיים זה שאנחנו נמצאים בדחיפות, ההצעה לסדר זה כדי לדון בנושא דחוף.

גבי לסקי: יש פינוי שממש אמור לצאת לפועל בימים הקרובים כאשר, לצערנו, אישה גוססת על מיטת חולייה הייתה אמורה להיות מפונה ללא הסדר כאשר עדיין אין הסכמה לאן היא הייתה צריכה לצאת.

גבי לסקי: בני 80 ומעלה, שהמדינה העבירה אותם לשם, זה דברים דחופים.

גבי לסקי: אני חושבת שזה מכבד את הכנסת לדון בנושא הדחוף הזה דווקא בתקופה הזאת לפני הפינויים, כי לאחר מכן זה כבר יהיה דיון תיאורטי.

בועז טופורובסקי: תודה רבה.

בועז טופורובסקי: חבר הכנסת כסיף, בקצרה, אני לא אמור לאפשר לכל אחד מהמערערים.

עופר כסיף: משפט אחד.

עופר כסיף: לצערי הרב אותה אישה גוססת נפטרה אתמול.

בועז טופורובסקי: איום ונורא.

עופר כסיף: אי אפשר לנתק את הסבל שהיא עברה מהסבל שעוברת כל השכונה בגלל רדיפת בצע של כרישי נדל"ן ושיתוף הפעולה מצד עיריית תל אביב וגורמים אחרים.

עופר כסיף: לכן הדיון הזה הוא דחוף, הוא חשוב ואני גם כן מצטרף לבקשה של חברתי חברת הכנסת לזימי בבקשה להכניס גם לחוק ההסדרים, גם אולי - - -

בועז טופורובסקי: תודה, חבר הכנסת כסיף.

בועז טופורובסקי: חבר הכנסת גינזבורג, תתייחס לזה, בבקשה.

איתן גינזבורג: כן.

איתן גינזבורג: הנשיאות דנה בכל ההצעות הדחופות לסדר היום שעלו, ועלו הרבה מאוד הצעות דחופות לסדר היום.

איתן גינזבורג: כידוע לכם, אנחנו נמצאים שבוע וחצי לפני פגרה עם סדר יום עמוס מאוד במליאה לרבות רצף של חקיקה פרטית שתעלה מחר לסדר היום וחקיקה ממשלתית ועל כן החליטה הנשיאות לקבל הצעות דחופות לסדר שהיו להן מספר רב של מציעים וגם נושאים שהיו נראים הכי דחופים מכל הנושאים.

איתן גינזבורג: זה לא אומר ששאר הנושאים לא דחופים, אבל באיזונים שבין הדחיפות של הנושאים לבין עומס המליאה ההחלטה של הנשיאות זו ההחלטה ואני מבקש מוועדת הכנסת לכבד את החלטת הנשיאות ולהותיר את הנושאים שנקבעו בה, והיו שם נציגים גם מהאופוזיציה וגם מהקואליציה, על סדר היום כפי שנקבע ולא להוסיף עוד נושאים שיכבידו על המליאה ויכולים גם למצוא ביטוי בדרכים אחרות.

גבי לסקי: אני חושבת שבגלל העומס הרב ולא בגלל שהנושא לא חשוב - - -

איתן גינזבורג: הכול חשוב.

גבי לסקי: אז אני הייתי מבקשת כן שאנחנו נסכים שנעביר את זה לדיון בוועדת כספים.

איתן גינזבורג: אי אפשר, אין דבר כזה.

ארבל אסטרחן: זה לא כלי קיים.

ארבל אסטרחן: הבקשה היא לכלול בסדר היום של המליאה, אין סמכות לוועדת ה - - -

נעמה לזימי: גבי, אנחנו נגיש בקשה כחברי הוועדה.

ארבל אסטרחן: אפשר לכלול בסדר היום של המליאה ולהעביר אותו לוועדה.

מיכאל מלכיאלי: אפשר לשנות את התקנון.

ארבל אסטרחן: אפשר.

נעמה לזימי: אנחנו נעשה משהו אחר, שנינו חברי ועדת הכספים, עופר ואני, אנחנו נגיש בקשה, כמובן שגבי יחד איתנו, לדיון בכספים.

אורית סטרוק: אין את זה, נגמר.

בועז טופורובסקי: וגם בזכות זה שאתן עושות את זה, א', זה גם מאוד חשוב לדעתי, אני רוצה להצטרף אליכן להחלטה.

בועז טופורובסקי: תודה שאתם מסירים את ההחלטה.

בועז טופורובסקי: לפני שאני עובר לסעיף השני אני חוזר לסעיף ג' שאיתו התחלנו, אני מעלה להצבעה.

בועז טופורובסקי: אני מדבר על בקשת הממשלה להקדמת הדיון בהצעת חוק לקידום הבנייה במתחמים מועדפים לדיור (הוראת שעה) (תיקון מס' 7), התשפ"א-2021 (מ/1438), בכל הקריאות.

בועז טופורובסקי: מי בעד?

בועז טופורובסקי: קואליציה בעד.

בועז טופורובסקי: חמישה בעד.

בועז טופורובסקי: מי נגד?

בועז טופורובסקי: מי נמנע?

בועז טופורובסקי: תודה רבה, סעיף ג' עבר.

בועז טופורובסקי: אושר.

בועז טופורובסקי: << נושא >> א.

בועז טופורובסקי: ערעור על החלטת נשיאות הכנסת שלא לאשר דחיפות הצעות לסדר היום בנושא:

בועז טופורובסקי: אני חוזר לסעיף א' חלק 2, אנחנו מדברים על ערעור על החלטת נשיאות הכנסת שלא לאשר דחיפות הצעות לסדר היום, נוהל מפלה בבקשה לשינוי מעמד מתייר לעולה לזכאי חוק השבות, ערעורה של חברת הכנסת מיכל וולדיגר.

בועז טופורובסקי: בבקשה, מיכל.

מיכל מרים וולדיגר: תודה.

מיכל מרים וולדיגר: אז הצטרפו אליי גם יום טוב כלפון ואמילי מועטי, אבל הם נמצאים בוועדת חינוך ולכן לא יכלו להגיע, אני מקווה שהם יגיעו תוך כדי.

בועז טופורובסקי: מאה אחוז.

מיכל מרים וולדיגר: מדובר בנושא מאוד חשוב ובוער, שזו כבר פעם שלישית שאנחנו מעלים אותו.

מיכל מרים וולדיגר: על פי חוק השבות כל יהודי זכאי לעלות למדינת ישראל, סעיף 1 לחוק השבות, ואז בעצם מה שקורה זה שיש כאן סעיף מפלה ביותר, מפלה ברמות שאי אפשר לתאר אותן, אם תסתכלו על הטופס, אני צירפתי למי שראה את הטופס, שבעצם אומר שכל מי שנכנס לישראל וזכאי לעלות לפי חוק השבות לישראל ובעצם רוצה להיחשב כעולה מה ששואלים אותו זה האם יש לו מחלת נפש.

מיכל מרים וולדיגר: אני מפנה אתכם לטופס.

מיכל מרים וולדיגר: השאלה הזאת כנראה נשאלת, כנראה, אני יכולה להבין מתוך סעיף 1 בחוק השבות שמדבר על כך ששר הפנים רשאי לשלול את הבקשה לעלייה בין היתר אם האדם הזה עלול להוות סכנה לבריאות הציבור, כנראה מתוך כך בשנות ה-50 או ה-60 אפילו בנו את הטופס הזה וכתבו שכל בן אדם שנכנס לישראל ומבקש מ-א'5 לקבל את תעודת העולה שלו הוא צריך ל - - -

בועז טופורובסקי: חברת הכנסת וולדיגר, זה נשמע איום ונורא, אבל למה זה צריך להיות דיון בכנסת, במליאה?

יבגני סובה: איך קשור א'5 לתעודת עולה?

יצחק פינדרוס: אם הוא רוצה לעבור מ-א'5 לעולה.

מיכל מרים וולדיגר: לא, אני רוצה להסביר למה זה דחוף ולמה אני ביקשתי למחוק את הדבר הזה מהטופס ולא קיבלתי תשובה, אני רוצה להעלות את זה לדיון בפני שרת הפנים, שזה באחריות שלה, שהיא צריכה לטפל בזה.

מיכל מרים וולדיגר: לא יעלה על הדעת שבן אדם שחולה, נניח שהוא חולה במחלת נפש, לא יוכל לקבל תעודת עולה בגלל הדבר הזה.

מיכל מרים וולדיגר: מה שמשרד הפנים עושה ומה שעושה ועדת הקליטה, הם גורמים לו לסחבת ואומרים לו לחכות עוד: לך תביא את הטופס הזה, לך תביא לי טופס אחר, ובסופו של דבר אפילו מחייבים חלק גדול מהם, ואני מדברת איתך לא על בן אדם אחד, אני מדברת איתך על בסביבות 100 - - -

בועז טופורובסקי: אם זה נכון אין ספק שזה - - -

מיכל מרים וולדיגר: מה זה אם זה נכון?

בועז טופורובסקי: אבל, שנייה, חבר הכנסת גינזבורג - - -

מיכל מרים וולדיגר: רגע, עוד משפט אחד.

מיכל מרים וולדיגר: אני הגשתי את זה כהצעה לסדר יום, זה לא התקבל, הגשתי על זה ערעור.

מיכל מרים וולדיגר: בגלל חג הקורבן אמרו לי למשוך את זה והבטיחו לי: תעלי את זה עוד פעם שבוע אחרי זה, אנחנו נעלה את זה לדיון.

מיכל מרים וולדיגר: העלינו את זה לדיון, אמרו לי: חכי, תצרפי שניים מהקואליציה.

מיכל מרים וולדיגר: צירפתי שניים מהקואליציה ואמרו לי שיעלו את זה לדיון.

בועז טופורובסקי: מי זה אמרו?

מיכל מרים וולדיגר: אתה רוצה שאני אגיד פה עכשיו בדיוק מי זה אמרו?

מיכל מרים וולדיגר: אני אגיד מי זה אמרו, אני אגיד לך אחר כך בסוד מי זה 'אמרו לי', זה היה הסיכום.

מיכאל מלכיאלי: השאלה אם הוא בכיר בקואליציה או סתם זוטר.

מיכל מרים וולדיגר: אתה צודק.

מיכל מרים וולדיגר: בכל מקרה זה עלה, צירפתי שניים מהקואליציה ועכשיו שוב דוחים לי את זה.

מיכל מרים וולדיגר: זה נראה לי לא נכון, אבל עזוב אותי, זה בכלל לא אותי, זה אותם אנשים שמופלים - - -

בועז טופורובסקי: אם יש להם הבטחה, אני רק מנסה להבין.

מיכל מרים וולדיגר: אני רגילה לזה שמבטיחים לי וזה לא קורה.

יצחק פינדרוס: רגע, הגעת יחד עם כל הסיעות של אלה שחתמו לה ל-61?

בועז טופורובסקי: חבר הכנסת גינזבורג, בבקשה.

איתן גינזבורג: תודה, אדוני היושב ראש.

איתן גינזבורג: תראו, חברי הכנסת, אני מודה שהנושא שאת מעלה הוא נושא מקומם ונושא שצריך להידרש אליו, אני חוזר על הדברים שאמרתי קודם ואני ארחיב מעבר.

איתן גינזבורג: לנשיאות הוגשו 16 הצעות דחופות לסדר כשאנחנו יכולים לאשר הרבה פחות, לאור סדר היום העמוס נאלצנו לבחור בקפידה נושאים שהם ממש על סדר היום הציבורי.

מיכל מרים וולדיגר: נכון, כי בריאות הנפש זה לא על סדר היום הציבורי.

מיכל מרים וולדיגר: איתן, אני רוצה שנייה - - -

איתן גינזבורג: אני לא הפרעתי לך לדבר, אז לפחות תני לי את הכבוד לסיים את דבריי גם אם את לא מסכימה איתם.

מיכל מרים וולדיגר: אוקיי.

מיכל מרים וולדיגר: זה היה מפחיד קצת הרעש, הצעקה, אבל בסדר.

איתן גינזבורג: בסדר, כי לא מקשיבים.

מיכל מרים וולדיגר: מקשיבים מאוד, יש נושא שזה בוער, אתה יודע.

בועז טופורובסקי: בבקשה, בוא ניתן לחבר הכנסת.

איתן גינזבורג: הרציונל של הצעות דחופות לסדר הן הצעות שהן דחופות והן עלו על סדר היום הציבורי וצריך לדון בהן באותו שבוע על סדר יומה של הכנסת.

איתן גינזבורג: עלו 16 הצעות כאלה, כולן לבטח דחופות בעיני אלה שהגישו אותן, אין חולק על הדחיפות של כל אחת, בטח במקום שממנו הוא מגיע, אני לא חולק על זה, אבל הנימוק שעכשיו אמרת, שאת ביקשת תשובה משרת הפנים ולא קיבלת, אז אני חושב שיש עוד דרכים פרלמנטריות לפנות לשרת הפנים ואני לא בטוח שהצעה דחופה לסדר היא הדרך לפנייה לשרת הפנים לקבל תשובות, חשובות ואולי אפילו מוצדקות כמו שהצגת אותן.

איתן גינזבורג: אני שוב מדגיש בפני החברים, סדר יום המליאה הוא סדר יום מאוד עמוס השבוע, בטח לקראת סיום פגרה כשהוגשו כל כך הרבה הצעות דחופות לסדר ויש סדר יום עמוס של חקיקה פרטית וחקיקה ממשלתית, נאלצנו לבחור נושאים.

איתן גינזבורג: גם התקנון מורה לנו כמה נושאים לבחור ולבחור נושאים שבהם היו כמות רבה של חברי כנסת שהצטרפו אליה, אני לא אומר ששלושה זה לא הרבה, אבל חמישה זה יותר הרבה ומעבר לכך אני רק רוצה לציין בפני חברי הוועדה שהערעור שהוגש להצעה הזאת לא הוגש על ידי כל המציעים אלא רק על ידי חברת הכנסת וולדיגר, ולכן מכל הטעמים שאמרתי אני מציע לכבד את החלטת הנשיאות ולא לקבל את הערעור.

מיכל מרים וולדיגר: ואני מבקשת להשיב, בבקשה.

בועז טופורובסקי: בבקשה בקצרה, אבל את לא רוצה שאולי נמצא דרך אחרת לפנות לשרת הפנים?

מיכל מרים וולדיגר: אני אגיד לך מה אני רוצה, אני רוצה, ואפילו דורשת, עומדים עכשיו שישה אנשים שאני מכירה, אבל יש עוד מספיק עורכי דין שמטפלים בתחום ואני לא מכירה את המספרים האלה, שהם אנשים שנכון, מה לעשות, לא סופרים אותם, הם אנשים שמתמודדים עם בריאות הנפש, הם לא נספרים והם מופלים לרעה, הם צריכים למלא טופס ולכתוב שהם חולים במחלת נפש, אבל לא די בכך, הם צריכים ללכת עכשיו, לפי הדרישה של משרד הפנים, לפסיכיאטר שנמצא בתוך גוף ממשלתי, בדרך כלל הם פרופסורים, הם צריכים לשלם, בדרך כלל זה בין 8,000 ל-10,000 שקל עבור חוות דעת שתאשר שהם לא מסוכנים לציבור.

בועז טופורובסקי: אבל אנחנו לא עושים כאן את הדיון הזה.

מיכל מרים וולדיגר: שנייה, שנייה.

מיכל מרים וולדיגר: הם אמורים לחשוף את עצמם, צנעת הפרט - - -

בועז טופורובסקי: אבל כאן אנחנו עושים דיון על הערעור.

מיכל מרים וולדיגר: רגע, שנייה, ולכן - - -

בועז טופורובסקי: אני רוצה לעזור לך, אני רוצה שנפנה אולי למשרד הפנים.

איתן גינזבורג: מיכל, את לא מקשיבה.

מיכל מרים וולדיגר: נכון, אני לא מקשיבה - - -

בועז טופורובסקי: אבל אם זה הכול או כלום אז נעבור להצבעה.

בועז טופורובסקי: אני מנסה להגיע איתך לאיזה שהוא פתרון.

מיכל מרים וולדיגר: זה תמיד האיום עלינו.

בועז טופורובסקי: לא, זה לא איום, ההיפך, אני מנסה לעזור.

מיכל מרים וולדיגר: אני הגשתי את המסמך הזה - - -

איתן גינזבורג: אבל את לא מקשיבה, מיכל.

מיכל מרים וולדיגר: אני מקשיבה.

איתן גינזבורג: הוא מנסה להגיד לך שהוא רוצה לעזור לך, את לא מקשיבה לו.

אורית סטרוק: יש לי הצעה.

בועז טופורובסקי: כן, חברת הכנסת סטרוק, אבל בקצרה.

אורית סטרוק: תודה רבה, אני אומר ממש בקצרה רבה, שבדיונים קודמים שהיו כאן בערעורים על החלטות מהסוג הזה אפשרו גם לחברי כנסת שהשתתפו בדיון לדבר ולהביע את עמדתם.

אורית סטרוק: אז זה סתם אני אומרת לסדר.

אורית סטרוק: עכשיו אני רוצה ספציפית לגבי הנושא שמיכל העלתה, שאני רואה על פניך, אדוני היושב ראש, שגם לך הנושא הזה כואב.

בועז טופורובסקי: ברור, זה נשמע איום ואני רוצה לעזור, אבל אני לא חושב שצריך לדון על זה במליאת הכנסת.

אורית סטרוק: לא, בסדר גמור, ואני גם מסכימה איתך, אדוני היושב ראש, שייתכנו בהחלט במות וכלים אחרים, אולי אפילו הרבה יותר יעילים מאשר הצעה דחופה לסדר כדי לטפל בזה ואחד הכלים זה כלי שאנחנו הצענו וביקשנו והתחננו ואתם מסרבים לנו כל הזמן, אנחנו ביקשנו שאחת הוועדות שתעמוד לרשותנו כאופוזיציה תהיה ועדה לבריאות הנפש.

מירב בן ארי: למה?

מירב בן ארי: למה צריך להחריג את זה מוועדת הבריאות?

אורית סטרוק: אתם יודעים היטב היטב - - -

מירב בן ארי: למה?

מירב בן ארי: אז תקימי שדולה.

מיכל מרים וולדיגר: כי 73 שנה - - -

מירב בן ארי: אני מעולם לא שמעתי על כל כך הרבה ערעורים.

בועז טופורובסקי: חברים, לא, לא, בואו לא נעשה את זה.

בועז טופורובסקי: חברת הכנסת בן ארי, בבקשה, אל תפריעי לה, זה בסדר.

מירב בן ארי: מקימים שדולה לחולי נפש.

מיכל מרים וולדיגר: 73 שנה לא טיפלו בנושא הזה, מירב, 73 שנה.

יצחק פינדרוס: תקימו שדולה לביטחון פנים ולשירותים יהודיים.

מיכל מרים וולדיגר: למה כלים חד פעמיים זה יותר חשוב על סדר היום מאשר נושא בריאות הנפש?

יצחק פינדרוס: תקימי שדולה לביטחון פנים ולשירותים יהודיים, גם תקימי שדולה.

מיכאל מלכיאלי: ולעובדים זרים גם.

יצחק פינדרוס: תקימי שדולה לעובדים זרים ולגברת מזכרון יעקב.

יצחק פינדרוס: החוצפה שלכם.

יצחק פינדרוס: תקימי שדולה לשירותים יהודיים ולמטרו בתל אביב.

בועז טופורובסקי: בבקשה, אני מבקש, חבר הכנסת פינדרוס וחברת הכנסת בן ארי, בבקשה, התפרצתם לאורית סטרוק, אבל, אורית, אנחנו הבנו את הרעיון.

בועז טופורובסקי: רצית ועדה, אני לא מקבל את זה, אני מעלה את זה להצבעה, אלא אם כן את רוצה ללכת בדרך אחרת.

אורית סטרוק: אבל, בועז, אני רוצה - - -

בועז טופורובסקי: את רוצה ללכת בדרך אחרת?

מיכל מרים וולדיגר: עוד לא הצעת לי שום דרך אחרת.

בועז טופורובסקי: שנפנה ביחד לשרת הפנים, נבקש דיון בוועדת הפנים, כל דרך שהיא פחות מדיון עכשיו במליאה על הסיפור הזה.

מיכל מרים וולדיגר: אתה יודע מה?

מיכל מרים וולדיגר: אני רוצה לראות מי שיצביע פה נגד כי אני רוצה רגע להסביר לך משהו.

בועז טופורובסקי: הבנתי, אז אנחנו מעלים את זה, לא צריך הסבר.

מיכל מרים וולדיגר: יש כאן - - -

רם שפע: תעלה, תעלה.

רם שפע: לא, מיכל, זה לא עובד ככה.

בועז טופורובסקי: חברים, אני מעלה להצבעה.

מיכאל מלכיאלי: בואנה, יש פה 20 יושבי ראש.

מיכאל מלכיאלי: הלו.

מיכאל מלכיאלי: תנו לה לדבר.

מיכאל מלכיאלי: כן עובד, לא עובד.

בועז טופורובסקי: אנחנו מעלים להצבעה את הערעור של - - -

מיכל מרים וולדיגר: זה מעניין שכל אחד צועק, אני חייבת לומר פה משהו נורא ברור - -

בועז טופורובסקי: את הערעור של חברת הכנסת מיכל וולדיגר.

מיכל מרים וולדיגר: - - שיש כאן עניין מהותי - - -

בועז טופורובסקי: מי בעד קבלת הערעור של חברת הכנסת וולדיגר?

בועז טופורובסקי: שירים את ידו.

אורית סטרוק: מי נגד בריאות הנפש?

אורית סטרוק: מי נגד לעזור לנפגעי נפש?

מיכל מרים וולדיגר: לא, לא - - -

יואב קיש: רגע, בועז, כמה חברים יש לליכוד בוועדה?

בועז טופורובסקי: מי נגד הערעור?

בועז טופורובסקי: שירים את ידו.

יואב קיש: אבל, בועז, שואלים אותך שאלה רגע.

בועז טופורובסקי: לא באמצע הצבעה.

יואב קיש: זה היה לפני, אתה רק לא מקשיב.

יואב קיש: כמה חברים יש לליכוד בוועדה?

מיכל מרים וולדיגר: אני רק חייבת לציין שהבטחות לא מקיימים בקואליציה.

בועז טופורובסקי: אתה בטוח שאני לא מקשיב?

יואב קיש: כמה חברים יש לליכוד בוועדה?

יואב קיש: לפני שאתה מצביע.

בועז טופורובסקי: אתה בטוח שאני לא מקשיב?

יואב קיש: כן, אני - - -

בועז טופורובסקי: מה, אני נראה לך הליכוד?

בועז טופורובסקי: לך תשאל אותם.

יואב קיש: אני לא רוצה להצביע כפול פה, אתה לא מבין?

מיכל מרים וולדיגר: זו פשוט שערורייה.

יואב קיש: שני חברים.

יואב קיש: אז מי מצביע פה?

קריאה: הנה, אני.

בועז טופורובסקי: מי בעד קבלת הערעור של מיכל וולדיגר?

בועז טופורובסקי: שירים את ידו.

נועה בירן-דדון: חמישה.

אורית סטרוק: את לא יכולה, אני מצביעה בשבילך.

בועז טופורובסקי: מי נגד הערעור?

מיכל מרים וולדיגר: מעניין מי מצביע נגד, בוא נראה.

יואב קיש: עידית סילמן, מה את מצביעה?

יואב קיש: נגד?

אורית סטרוק: נגד, כן.

מיכל מרים וולדיגר: לא, היא כן, היא בעד בריאות הנפש, עידית.

בועז טופורובסקי: שבעה.

בועז טופורובסקי: מי נמנע?

בועז טופורובסקי: הערעור נפסל.

בועז טופורובסקי: בעד – 5

בועז טופורובסקי: לא אושר.

יואב קיש: עידית הצביעה נגד.

בועז טופורובסקי: חבר הכנסת קיש, בוא נעשה ישיבה של - - -

מיכל מרים וולדיגר: עידית, תודה, עידית.

מיכל מרים וולדיגר: בריאות הנפש.

עידית סילמן: אני מצביעה עם הקואליציה.

מיכל מרים וולדיגר: עידית, יש נושאים שהם לא קואליציה אופוזיציה.

מיכל מרים וולדיגר: לימדתם אותי פה בוועדה ש - - -

מירב בן ארי: תספרי את זה לנפגעות האונס משבוע שעבר.

מירב בן ארי: תספרי את זה להן.

מיכל מרים וולדיגר: אתם בהחלט יכולים להוציא אותי מהוועדה, אבל יש נושאים - - -

יואב קיש: ההבדל שזה עבר ואת זה הפלתם.

יואב קיש: מה את מתבכיינת?

יואב קיש: זה עבר.

יואב קיש: את זה הפלתם.

יואב קיש: אין לך בושה, את זה אתם מפילים.

עידית סילמן: יש לי שאלה, למה אנחנו לא מעלים את זה בוועדת הפנים?

בועז טופורובסקי: חברים, אם אתם לא תכבדו את הוועדה אני אתחיל לקרוא לסדר את מי שלא יכבד את הוועדה.

מיכל מרים וולדיגר: אפשר לקרוא אותי לסדר, אני חושבת שיש נושאים שהם לא קואליציה אופוזיציה, פשוט בושה.

בועז טופורובסקי: חברת הכנסת מיכל וולדיגר, את נקראת לסדר בפעם הראשונה, תודה רבה.

מיכל מרים וולדיגר: פשוט בושה.

מיכל מרים וולדיגר: אף אחד מכם כנראה לא מכיר את זה.

מיכל מרים וולדיגר: << נושא >> א.

מיכל מרים וולדיגר: ערעור על החלטת נשיאות הכנסת שלא לאשר דחיפות הצעות לסדר היום בנושא:

בועז טופורובסקי: מאבק הנכים ומחאתם על כוונת האוצר לגרוע כ-600 מיליון ₪ מהסכום המיועד להעלאת קצבאות הנכים, ערעורו של חבר הכנסת אוסאמה סעדי.

בועז טופורובסקי: בבקשה, חבר הכנסת.

עידית סילמן: רק נאמר שכאן מדברים על הצעה לסדר, נכון?

אוסאמה סעדי: אני שמעתי את נימוקי נציג היושב ראש, סגן היושב ראש, חברי איתן גינזבורג, שמדבר על חשיבות הנושא ושיהיה על סדר היום ואני תוהה איזה נושא יותר חשוב ועל סדר היום מאשר מאבק הנכים וההפגנות של הנכים.

מיכאל מלכיאלי: חוק הדיינים של אלקין.

אוסאמה סעדי: ולכן כאשר הנושא הזה הוא מתייחס למאות אלפי נכים, בעלי מוגבלות, וכאשר כל אזרח במדינה מרגיש את זה על בשרו בהפגנות יומיומיות כשחוסמים את הכבישים, ואנחנו בעד מאבק הנכים, כאשר אנחנו, כל נציגי הכנסת, כל הסיעות בכנסת ה-20, קיימנו כנס בבית העיתונאים בתל אביב והובלנו ביחד עם יו"ר הקואליציה דאז, חבר הכנסת דוד ביטן, והגענו בסופו של יום להסכם וההסכם הזה לא מקוים ואנחנו מדברים על קצבת נכות שהיא 3,200, 3,500, אז אני לא מבין למה לא מאשרים הצעה כזו לדון.

אוסאמה סעדי: מתי נדון אם לא במליאה ולא בוועדות?

אוסאמה סעדי: אז איפה?

עידית סילמן: למה לא בוועדות?

אוסאמה סעדי: איפה, נו?

אוסאמה סעדי: איפה?

אוסאמה סעדי: אז הייתם אומרים, את יודעת מה, אם היו אומרים לי: תשמע, בוא נעביר את זה לדיון מהיר בזה, אז הייתי אומר - - -

עידית סילמן: בטח.

עידית סילמן: הציעו כאן גם להעביר לשרת הפנים לשבת לדיון ולעשות בוועדות, אני לא מבינה למה רק הצעה לסדר?

מיכאל מלכיאלי: השרה לא רלוונטית.

עידית סילמן: בסדר, אוקיי, אז תציעו הצעות - - -

אוסאמה סעדי: אני חושב שכל חבר כנסת כאן שיצביע נגד העלאת הנושא הזה ודיון במליאה, אז מה זה, עוד רבע שעה, 20 דקות, איתן, מה יקרה?

אוסאמה סעדי: מאות אלפי הנכים שמסתכלים עלינו מחכים לפתרון, לא נמצא להם רבע שעה?

אוסאמה סעדי: אני מבין שיש סדר יום עמוס ושיש הצעות חוק ושאנחנו שבוע לפני הפגרה, אבל אני הצעתי את זה עם חבר הכנסת מלכיאלי.

מיכאל מלכיאלי: אוסאמה, אני חושב שאנחנו באופוזיציה מוכנים לוותר על רבע שעה של שעת דיבור בנאומים שיש לנו על מנת לקיים את הדיון הזה.

אוסאמה סעדי: אני מסכים.

אוסאמה סעדי: לכן אני מבקש לקבל את הערעור.

עידית סילמן: אז רגע, אני רק רוצה להעיר כאן משהו.

בועז טופורובסקי: בבקשה, חברת הכנסת סילמן.

בועז טופורובסקי: יושבת ראש הקואליציה רצתה, זה קשור לזה או שאת רוצה שמהנשיאות הוא יגיב?

מיכאל מלכיאלי: אולי תיתן לי לדבר, אני אייצג את שנינו?

בועז טופורובסקי: חכה שנייה, מלכיאלי.

בועז טופורובסקי: עידית, אז את או איתן?

עידית סילמן: איתן.

בועז טופורובסקי: בבקשה, חבר הכנסת גינזבורג.

איתן גינזבורג: חבר הכנסת סעדי, ראשית, אין חולק שהנושא הזה חשוב.

אוסאמה סעדי: נו, אם אין חולק אז מה?

איתן גינזבורג: אין חולק.

אורית סטרוק: אז איך הכנסת לא תדון בו, מה?

איתן גינזבורג: הוא חשוב ועוד 15 נושאים אחרים חשובים ותיכף אורית סטרוק תבוא בלהט ותסביר למה הנושא שלך הוא הכי חשוב.

אורית סטרוק: אבל לא נכון, אני - - -

מיכל מרים וולדיגר: לא, רק מה שהקואליציה חושבת זה חשוב, זהו, כל היתר לא.

אורית סטרוק: אני בנושא של הנכים מסכימה איתו ואני רוצה לראות מישהו סביב השולחן הזה שלא מסכים.

בועז טופורובסקי: חברת הכנסת סטרוק, את הנושא הבא, אנחנו לא דנים עליו עכשיו.

איתן גינזבורג: כל נושא שעולה על ידי חבר כנסת לנשיאות במסגרת הצעה דחופה לסדר, ברור שהוא חשוב ודחוף, בטח לאותו חבר כנסת, אבל גם במהות, ואפשר לראות ברשימה הארוכה שהוגשו הרבה מאוד נושאים חשובים שעל סדר היום, אבל בסוף תפקיד הנשיאות זה לעשות איזונים בין כל הבקשות והם יכולים לאשר מספר מוגבל של בקשות שקבוע בתקנון ולכן אין אפשרות להיענות לכולן.

איתן גינזבורג: אני מציע לחבר הכנסת סעדי, לאור העובדה שהוקמה ועדת עבודה ורווחה רק אתמול, להגיש דיון מהיר בוועדת העבודה והרווחה וככל שלא יהיו עוד בקשות - - -

אוסאמה סעדי: מתי?

אוסאמה סעדי: אבל זה יהיה במושב הבא.

עידית סילמן: למה?

עידית סילמן: יש עכשיו.

עידית סילמן: יש עכשיו ועדות.

אוסאמה סעדי: את יודעת מה?

אוסאמה סעדי: איתן, אם - - -

איתן גינזבורג: אבל תנו לי להשלים משפט.

אוסאמה סעדי: בבקשה.

איתן גינזבורג: זה יעלה ביום שני לדיון בנשיאות, זה יכול להיות נדון ביום שלישי, יכול להיות נדון ביום רביעי הבא.

איתן גינזבורג: אני מזכיר, בשבוע שעבר, בגלל תקופת ההסכמות עם חג הקורבן הרבה דברים - - -

עידית סילמן: לא יכלו לעלות, כן.

איתן גינזבורג: עמדו בצד וזה גרם למליאה להעלות הרבה נושאים ולהיות מאוד מאוד עמוסה.

איתן גינזבורג: אי אפשר להעמיס על המליאה עוד ועוד ועוד ועוד, גם אם הנושאים מאוד חשובים.

איתן גינזבורג: עכשיו, מדובר בהצעה דחופה לסדר, לכן אני מציע, אפשר להגיש את זה לדיון מהיר.

אוסאמה סעדי: איתן, יש לי הצעה.

אוסאמה סעדי: אם אני מגיש רק בשבוע הבא, עד שתתכנס ואז לא יהיה דיון.

איתן גינזבורג: אני אגיד לך עוד משהו, אפשר לדבר - - -

אוסאמה סעדי: איתן, אדוני היושב ראש - - -

איתן גינזבורג: אפשר לדבר עם יושבת ראש הוועדה, אפרת רייטן, שתעשה על זה דיון.

אוסאמה סעדי: אני מציע, בהסכמה, שנעביר את זה לדיון מהיר בוועדת העבודה והרווחה.

איתן גינזבורג: אי אפשר.

בועז טופורובסקי: זה לא משהו שאפשרי.

אוסאמה סעדי: למה לא?

איתן גינזבורג: אין סמכות לוועדה.

אורית סטרוק: אין הליך כזה.

איתן גינזבורג: כי אין סמכות לוועדה, אבל אני בטוח שאם תפנה לאפרת רייטן היא תסכים לקיים דיון של שעה וחצי וזהו.

אוסאמה סעדי: אז תמליצו.

בועז טופורובסקי: אז בוא נעשה את זה.

בועז טופורובסקי: חבר הכנסת סעדי ויושב ראש סיעת העבודה, האם אפשר – חברים, אני צריך שיהיה שקט, האם אפשר שההצעה של חבר הכנסת סעדי לגבי הנכים ולגבי תוספת הקצבה, נבקש ביחד כולנו לדון עם יושבת ראש ועדת העבודה והרווחה לדון בנושא הזה לפני הפגרה?

רם שפע: מישהו דיבר איתה או שאתם שואלים עכשיו?

יואב קיש: עבודה, רווחה ובריאות.

אוסאמה סעדי: אנחנו הגשנו הצעה דחופה, הגשתי ערר, אמרו לי לקיים דיון, אם יתקיים דיון לפני הפגרה אין לי בעיה, אני רוצה לקיים דיון.

בועז טופורובסקי: אז בואו נעשה מאמץ.

רם שפע: אני אדבר איתה ואני מניח שמתי שייצא - - -

יואב קיש: אוסאמה, היא תעשה מאמץ.

בועז טופורובסקי: זה בסדר?

בועז טופורובסקי: אז חבר הכנסת אוסאמה, האם אתה מסיר את הערעור?

עידית סילמן: אוסאמה, אתה מסיר?

בועז טופורובסקי: מאה אחוז.

בועז טופורובסקי: הנושא הבא.

עידית סילמן: אני רוצה להגיד משהו, בועז.

בועז טופורובסקי: כן, חברת הכנסת סילמן.

בועז טופורובסקי: חברים, בבקשה, שקט.

עידית סילמן: אז אני רק רוצה לומר ואני אשמח להתייחס, כי אני נכנסתי ממש שניות לפני ההצבעה.

עידית סילמן: מיכל וולדיגר, חברתי היקרה, אז אני אגיד שממש נכנסתי דקה לפני ההצבעה על הנושא הקודם והבנתי שיש ניסיון להגיע להסכמות ובאמת הרעיון של לנסות להגיע להסכמות, בטח על נושאים לסדר, כששבוע שעבר לא עלו הרבה דברים כי זה היה שבוע של הסכמות והשבוע, שאנחנו כאן מבלים שעות באמת בחקיקה ואף אחד מאיתנו, לפחות אני, לא יצאנו הביתה, כי יש לנו שעות של פיליבסטרים, וזה בסדר, זו זכותה של אופוזיציה וזכותה של קואליציה להעלות נושאים - - -

יואב קיש: עוד מעט גם את זה לא ייתנו לנו.

עידית סילמן: לא, בהחלט.

יצחק פינדרוס: ישנו את התקנון.

יצחק פינדרוס: בקרוב ישתנה התקנון.

עידית סילמן: ולכן אנחנו נמצאים כאן, כדי להיענות באמת ולתת לאופוזיציה את דרישותיה ואם יש הצעות לסדר שלא הועלו אז אפשר להגיע להסכמות, בטח על דיונים בוועדות שבעיניי זה מכבד ומכובד הרבה יותר אם זה היה עולה להצעה לסדר במליאה, באמת דיון עומק ראוי, בטח על נושא בריאות הנפש שהוא נושא גבוה במעלה - - -

יואב קיש: אז למה הצבעת נגד?

עידית סילמן: ולכן אני חושבת שיש אפשרות להעלות את זה לסדר גם בשבוע הבא, לא בלו"ז כזה צפוף שלא יקבל את המקום שראוי לו.

יואב קיש: בשבוע הבא נגמר, יוצאים לפגרה.

עידית סילמן: ובטח גם לדיון בוועדה, יש ועדת בריאות, עבודה ורווחה שנמצאת כרגע על השולחן, עם אפרת רייטן המדהימה שבוודאי הייתה מסכימה, מוצע גם להביא לדיון מול השרים.

מיכל מרים וולדיגר: אני רוצה רגע להזכיר לך, עידית, שענבר עלתה - - -

עידית סילמן: רגע, שנייה, אני עוד לא סיימתי.

בועז טופורובסקי: היא יכלה גם להגיש הצעה רגילה לסדר.

עידית סילמן: אני עוד לא סיימתי, אני אסיים ואז תגידי מה שאת רוצה.

בועז טופורובסקי: אין זכות דיבור, אנחנו בערעור.

מיכל מרים וולדיגר: רגע, ענבר עלתה לדוכן - - -

עידית סילמן: אני רק אומר, הוצע על ידי היו"ר המרכז את הוועדה כרגע לעשות גם דיון עם השרה ולכן אני חושבת שהיה יפה אם היו מגיעים פה להסכמות, בטח על נושא כל כך חשוב וראוי.

בועז טופורובסקי: חברת הכנסת סילמן, תודה רבה, אנחנו לא פותחים את הנושא הקודם שהצבענו עליו לדיון.

מיכל מרים וולדיגר: אבל היא הזכירה את מיכל - - -

בועז טופורובסקי: חברת הכנסת, זה לא כאן המליאה, אין כאן דיון.

מיכל מרים וולדיגר: לא, אבל - - -

בועז טופורובסקי: אני עובר לנושא הבא.

יואב קיש: שנייה, נתת לה לדבר, תן לה גם לדבר.

בועז טופורובסקי: אני עובר לנושא הבא, בבקשה.

בועז טופורובסקי: << נושא >> א.

בועז טופורובסקי: ערעור על החלטת נשיאות הכנסת שלא לאשר דחיפות הצעות לסדר היום בנושא:

בועז טופורובסקי: ערעור על החלטת נשיאות הכנסת שלא לאשר דחיפות הצעה לסדר היום בנושא הסדרת - - -

מיכל מרים וולדיגר: בועז, אני חושבת שזה לא הוגן.

בועז טופורובסקי: חברת הכנסת וולדיגר, את נקראת לסדר פעם שנייה.

בועז טופורובסקי: ברגע שאני מדבר את לא תפריעי לי.

מיכל מרים וולדיגר: זה לא הוגן, כי רק לעידית מגיע.

מיכאל מלכיאלי: כבוד היושב ראש, מתי אני מדבר?

בועז טופורובסקי: הסדרת ההתיישבות הצעירה ביהודה ושומרון, ערעורם של חברי הכנסת יואב קיש ואורית מלכה סטרוק.

בועז טופורובסקי: בבקשה, חברת הכנסת סטרוק.

אורית סטרוק: כן, תודה רבה, אדוני היושב ראש.

אורית סטרוק: אני רוצה להגיד בפתיח, לפני שאני מסבירה למה הנושא הזה הוא דחוף, לפני הכול, אני חושבת שיש פה איזה שהוא חוסר איזון בכל הדיון בכל הנושאים הדחופים לסדר היום ואני מכוונת את דבריי בעיקר אליך, סגן היושב ראש, איתן, שאני מאוד מעריכה בדרך כלל את הפעילות שלך ואת שיקול הדעת שלך.

אורית סטרוק: אני רוצה להגיד דבר כזה, אנחנו מתקרבים לפגרה, אנחנו בשבועות האחרונים, בעצם בשבוע האחרון שאפשר להעלות נושאים ציבוריים לסדר היום.

איתן גינזבורג: לא, גם בשבוע הבא אפשר.

אורית סטרוק: בסדר, אז שבוע וחצי, אוקיי?

אורית סטרוק: בסדר, עוד שבוע וזהו, ונגמר.

אורית סטרוק: עכשיו, יש פה שאלה כפולה, יש פה שאלה של סדרי עדיפויות, של נושאים ציבוריים בוערים שעולים על סדר היום ואני לא אומרת שרק הנושא של ההתיישבות הצעירה, שתיכף אני אסביר למה הוא בוער, הוא על סדר היום, כל הנושאים שעלו פה עכשיו, כל הנושאים, גם הנושא של הנכים, גם הנושא של תושבי גבעת עמל, שזה אירוע מזעזע, אני באמת מצטרפת לחברותיי מהשמאל בדרישה הזו שלהם וודאי וודאי הנושא של בריאות הנפש.

אורית סטרוק: חברים, אנחנו, נכון, טוחנים פה ימים כלילות ולא מגיעים הביתה ועובדים קשה ויצאנו ביום שני בבוקר מהבית ונחזור ביום חמישי, ואני רוצה לשאול אתכם שאלה, מה יקרה אם נחזור ביום שישי?

אורית סטרוק: מה יקרה אם עוד כמה שעות לא נישן?

אורית סטרוק: אנחנו בכלל יכולים להשוות את העבודה שאנחנו עובדים, עובדים, ריבונו של עולם עובדים, עומדים במליאה ומדברים, יושבים בוועדות ומדברים, אנחנו יכולים להשוות את זה לאפס קצהו של סבל של נכה?

אורית סטרוק: לאפס קצהו של סבל של בן אדם שיש לו בעיה בבריאות הנפש?

אורית סטרוק: לאפס קצהו של האנשים בגבעת עמל שחבל שחברותיי כבר לא כאן, אבל הן צודקות במאה אחוז בסבל רב השנים שהם עוברים, בטרטור רב השנים שהם עוברים?

עופר כסיף: אני רגיל להיות נוכח נפקד, אבל יש גבול.

אורית סטרוק: אז אמר פה ידידי, חבר הכנסת מלכיאלי, אנחנו נוותר על עשר דקות, על 20 דקות מזמננו בפיליבסטר.

אורית סטרוק: לעניות דעתי לא צריכים לוותר על כלום, נוותר על עוד כמה שעות שינה, כאילו מי אנחנו?

אורית סטרוק: סליחה, עם כל הכבוד, חברי כנסת, יושבים, הולכים לישון, בואו, לא בחורבה, לא במאחז לא מוסדר בלי חשמל ולא במיטה של נכים ולא בבית בגבעת עמל שעומד בפני פינוי, אנחנו הולכים לישון בבית מלון עם כל הכבוד לנו, אז מקסימום אנחנו ישנים שעה.

אורית סטרוק: אוקיי, מה זה הזמן שלנו, סליחה, נבחרי ציבור, שליחי ציבור, אל מול הסבל של אנשים?

בועז טופורובסקי: זו גם העבודה שלנו.

אורית סטרוק: סליחה, וגם כל החוקים האלה שאנחנו מעבירים פה, שחלקם הגדול לא דחוף בכלל, מה זה מול בעיות בוערות של אנשים שלא יהיה שום דיון על הנושא שלהם מעכשיו ועד אחרי החגים?

אורית סטרוק: על מה אנחנו מדברים, רבותיי, על נכים, על חולי נפש, על מה אנחנו מדברים?

אורית סטרוק: על אנשים שעומדים לפנות אותם מהבית?

אורית סטרוק: באמת, איפה אנחנו חיים?

אורית סטרוק: איפה הפרופורציות עם כל הכבוד?

בועז טופורובסקי: במדינה בלי תקציב שנתיים וחצי.

אורית סטרוק: איתן, אני מדברת ברצינות, אני אומרת לך את זה בעצה, באמת מתוך הערכה, אתה יודע שאני מעריכה אותך ואני מעריכה את חברי הנשיאות, בואו תשקלו את זה, אני מדברת בגדול, אני מדברת לקראת שבוע הבא, תשקלו את זה קצת אחרת, הציבור שלח אותנו לפה, הוא לא מעלה בדעתו, הוא לא מצליח להבין איך יכול להיות שהנכים חוסמים כבישים בכל רחבי הארץ ופה בכנסת אין דיון על זה.

אורית סטרוק: הוא לא מצליח להבין, כי למה?

אורית סטרוק: כי מה?

אורית סטרוק: כי היה לנו חוק דיינים?

אורית סטרוק: כי אנחנו לא יכולים לא לישון עוד שעה?

אורית סטרוק: כי אנחנו לא יכולים לחזור הביתה ביום שישי במקום ביום חמישי?

אורית סטרוק: חברים, פרופורציות, פרופורציות, פרופורציות.

בועז טופורובסקי: חברת הכנסת סטרוק, את רוצה שחבר הכנסת קיש ידבר על הערעור עצמו, על הנושא עצמו?

אורית סטרוק: עכשיו אני רוצה לדבר על הערעור עצמו.

איתן גינזבורג: עד עכשיו זה לא היה על הערעור?

אורית סטרוק: עד עכשיו זה היה - - -

וליד טאהא: היושב ראש, אי אפשר לנאום עשר דקות ואחרי זה - - -

אורית סטרוק: זה קצת מוסר לכולנו.

אורית סטרוק: אנחנו יושבים פה בבית הזה, עובדים קשה - - -

וליד טאהא: כל הזמן הוגשו הצעות לסדר, התקבלו חלק ונדחו חלק וזה היה בסדר.

וליד טאהא: למה כל שבוע את צריכה לחזור על אותה מנטרה?

אורית סטרוק: סליחה, הכול נכון ו - - -

וליד טאהא: וכל הנושאים הם ראויים ואין כזה דבר שרק הנושא שלך - - -

אורית סטרוק: נכון, הכול חשוב.

אורית סטרוק: סליחה, תגן על רשות הדיבור שלי.

וליד טאהא: אבל אי אפשר לעשות את כולם באותו שבוע ולקבל במה עשר דקות ואחרי זה להיכנס לנושא.

בועז טופורובסקי: בואו ניתן לה לסיים, רק תקצרי, בבקשה.

אורית סטרוק: תודה.

אורית סטרוק: עכשיו אני רוצה להסביר למה הנושא שלי - - -

בועז טופורובסקי: בקצרה, כי גם יואב קיש יסביר אחר כך.

אורית סטרוק: אני רוצה להגיד לך, ידידי, חבר הכנסת בועז טופורובסקי, שאם אני הייתי יכולה הייתי ממליצה לעשות, אתה יודע מה?

אורית סטרוק: אם יש מציאות של רביזיה אני מגישה רביזיה על כל מה שהיה ומציעה לעשות דיון מחדש על כל ההצבעות שלכם, גם בגבעת עמל, וגם – אפשר לעשות רביזיה על זה, ארבל?

אורית סטרוק: אז אני מגישה רביזיה על כל שלוש ההחלטות הקודמות שהיו כי אני באמת חושבת שאנחנו כחברי כנסת, כשליחי ציבור, איבדנו פרופורציות.

אורית סטרוק: אז זה לגבי מה שהיה, עכשיו אני אגיד על הנושא שלי.

בועז טופורובסקי: עוד לא הגעת לנושא שלך?

בועז טופורובסקי: נו, חברת הכנסת סטרוק, אני לא רוצה לקצוב זמנים, את מדברת כבר הרבה זמן, אני יודע שמהלב, אנא סיימי.

אורית סטרוק: אני באמת חושבת שמגיע לכולנו איזה שהוא ניעור, איזה שהוא - - - בפרצוף, סליחה, על איך שאנחנו מתייחסים לסבל של האזרחים, באמת.

אורית סטרוק: אני שומעת, אני יושבת לפעמים במליאה שעות, שומעת חברי כנסת מדברים על הא ועל דא ועל דא ועל הא, בואו, יש פה ציבור שמצפה שנטפל בנושאים שלו.

אורית סטרוק: עכשיו אני רוצה לדבר על הנושא שלי.

אורית סטרוק: אז אני קודם כל מגישה רביזיה על כל שלוש ההצבעות שהיו, בסדר, אדוני היושב ראש?

אורית סטרוק: על סעדי הייתה הצבעה?

בועז טופורובסקי: עוד לא.

אורית סטרוק: עוד לא, אז על השתיים.

בועז טופורובסקי: רק על מה שהיה הצבעה, בסדר גמור, גם אני מגיש רביזיות על הכול.

אורית סטרוק: עכשיו לנושא שלי, אני אנסה להסביר.

בועז טופורובסקי: בקצרה, אני לא רוצה להפסיק אותך.

אורית סטרוק: אני אסביר בקצרה, אדוני היושב ראש, זה יהיה יותר קצר ממה שדיברתי קודם, מה שדיברתי קודם היה יותר מהותי, אבל עכשיו אני אסביר בקצרה חמש סיבות למה הנושא של ההתיישבות הצעירה לא יכול בשום אופן לחכות למושב הבא, לא יכול, ואני אסביר.

אורית סטרוק: קודם כל אנחנו יודעים, ואם יש מישהו סביב השולחן הזה שלא יודע, אז אני מודיעה שבקרוב מאוד, כנראה בתחילת השבוע הקרוב, תעלה על סדר יומה של הממשלה הסדרת שלושה יישובים בדואים בנגב.

אורית סטרוק: היה מקובל בממשלה הקודמת, הובטח ששני הדברים האלה יקרו במקביל, הסדרת שלושת היישובים הבדואים והסדרת ההתיישבות הצעירה, הכול מוכן, הוכנה החלטת ממשלה שמי ששייף אותה עד המילה האחרונה היה שר הביטחון דאז והיום, בני גנץ, והיא מוכנה.

אורית סטרוק: עכשיו אני חושבת שאנחנו לא יכולים להרשות לעצמנו לא לדון בעניין הזה כשמצד אחד את ההתיישבות הבדואית מסדירים ומצד שני אני יודעת ואשמח להתבדות - - -

בועז טופורובסקי: חברת הכנסת סטרוק, אני נותן לך עוד דקה, כי פשוט את כבר מדברת עשר דקות.

אורית סטרוק: לא, לא, לא.

בועז טופורובסקי: תכניסי מה שאת יכולה בדקה הקרובה.

אורית סטרוק: סליחה, אתה לא נותן לי עוד דקה, סליחה.

אורית סטרוק: אז את הבדואים מסדירים, את ההתיישבות הצעירה לא מסדירים, זה אחת.

אורית סטרוק: שתיים, אנחנו יודעים שראש הממשלה מתכוון להיפגש בקרוב עם הנשיא ביידן, בקרוב מאוד, וחשוב מאוד שכשהוא נפגש איתו נושא הסדרת ההתיישבות הצעירה יהיה על סדר היום אחרת הוא יחזור משם בלי האפשרות המדינית לעשות את זה.

אורית סטרוק: זו סיבה שנייה.

אורית סטרוק: סיבה שלישית, ראש הממשלה הבטיח שההתיישבות הצעירה תוסדר בישיבת הממשלה הראשונה בראשותו, לא קרה.

אורית סטרוק: סיבה רביעית, והיא דחופה מאוד, היועץ המשפטי לממשלה - - -

מיכאל מלכיאלי: מה, את מופתעת שהוא שיקר?

אורית סטרוק: רגע, אל תפריע לי, בבקשה.

אורית סטרוק: היועץ המשפטי לממשלה נתן הנחיה לנציב, נו איך זה נקרא?

אורית סטרוק: נציב שירות המדינה לבחון מחדש את המינוי של מנכ"ל משרד הפנים בגלל שהוא גר בבית עם צו הריסה.

אורית סטרוק: למה הוא גר בבית עם צו הריסה?

בועז טופורובסקי: אוקיי.

בועז טופורובסקי: סיימת?

בועז טופורובסקי: אני לא צריך לדעת למה הוא גר בבית עם צו הריסה.

אורית סטרוק: אז אני אומרת לך, משום - - -

בועז טופורובסקי: יש לך סיבה חמישית, רק תגידי אותה בקצרה.

אורית סטרוק: הוא גר בבית עם צו הריסה משום שהוא מעוכב הסדרה ואיתו עוד 20,000 איש שחלק מהם משרתים בשירות הציבורי.

אורית סטרוק: וסיבה חמישית אחרונה, זה שאנחנו, כמו שאמרתי, אנחנו לא נדון בשום דבר עד אחרי החגים ואז אנחנו מגיעים לחורף עם ההצפות, עם הפסקות החשמל, עם הבעיות הקשות של החורף ביישובים האלה.

בועז טופורובסקי: בהחלט, ופירטת את כל חמש הסיבות.

אורית סטרוק: אם אנחנו רוצים שלאנשים האלה יהיו חיים נורמליים צריך לדון בזה עכשיו.

בועז טופורובסקי: תודה.

בועז טופורובסקי: חבר הכנסת קיש, אתה רוצה להגיד משהו?

יואב קיש: כן.

בועז טופורובסקי: אפשר גם יותר בקצרה מחברת הכנסת סטרוק?

יואב קיש: לא יודע, אני לא הולך להאריך, אבל כן חשוב לי לומר, אני פונה בעיקר, חבר הכנסת טופורובסקי, אני לא פונה לשכנע את אוסאמה סעדי ולא את עופר כסיף, אני חושב שגם אותך אני לא צריך לשכנע, אני לא חושב שאני יכול, אני כן רוצה לשכנע את חבר הכנסת ניר אורבך, את חברת הכנסת שרן השכל, אני אשמח אם תקשיבי לדבריי, ואולי גם את חבר הכנסת יבגני סובה.

יואב קיש: הסיפור הוא פשוט, ההחלטה הזו הייתה צריכה לעבור בממשלה הקודמת, מי שבלם את העברת ההחלטה בממשלה הקודמת היה שר הבינוי והשיכון הנוכחי השר זאב אלקין.

יואב קיש: אלקין אמר שלא יכול להיות שעושים פה אפליה, מסדירים את היישובים הבדואיים ולא מסדירים את ההתיישבות הצעירה, ובגלל האמירה הזו שלו, חבר הכנסת אורבך, אתה יודע שההחלטה לא עברה בממשלה הקודמת.

מיכאל מלכיאלי: זה אלקין של היום?

יואב קיש: זה אותו אלקין שהיום קובע, השר המקשר ודמות מפתח.

מיכאל מלכיאלי: בן דוד שלו?

יואב קיש: אני לא צוחק, אני מדבר ברצינות, חבר הכנסת מלכיאלי.

יואב קיש: פנינו אליו במכתב מסודר עם דרישה שלדעתי היו כ-40 חברי כנסת חתומים עליה ואני פונה פה לנציגיו, חברת הכנסת שרן השכל, שנמצאת באותה מפלגה איתו, ושהוא התנגד לעשות את זה ולכן אנחנו פה לא מבקשים להעביר את זה בממשלה, את הבקשה מהממשלה אנחנו עושים, אבל לפחות שנוכל להסדיר את הדבר הזה ולעשות דיון, לתת לנו את הצ'אנס להעלות את הנושא הזה לסדר היום.

יואב קיש: זה לא קורה עד עכשיו ואנחנו במאני טיים מה שנקרא מכל הבחינות של האירוע הזה ואם לא נצליח, אני אומר את זה עכשיו לכם, לחברי הכנסת ניר אורבך ושרן השכל ויבגני סובה, אם אנחנו עכשיו במהלך ההסדרה של הבדואים לא נסדיר את ההתיישבות הצעירה אנחנו כולנו נכשלנו מאוד ואני מצפה מכם להצביע בעד עכשיו.

בועז טופורובסקי: תודה, חבר הכנסת קיש.

בועז טופורובסקי: חבר הכנסת גינזבורג.

רם שפע: לי רק חשוב להגיד שההתיישבות שם איננה צעירה.

אורית סטרוק: אתה צודק.

מיכאל מלכיאלי: זו הבושה שיש.

יואב קיש: אני לא מנסה לשכנע גם את רם שפע.

רם שפע: סתם, סתם.

יואב קיש: אני גם לא מנסה לשכנע את חבר הכנסת רם שפע.

אורלי לוי אבקסיס: הוא דואג להתיישבות ב - - -

רם שפע: תראי איך אני מתאפק יפה לא לענות.

בועז טופורובסקי: חבר הכנסת גינזבורג, סגן יושב ראש הכנסת, להסביר את החלטת הנשיאות.

איתן גינזבורג: חברי הכנסת, אני רוצה להשיב למערערים, ברשותכם, אם זה מעניין אתכם.

עאידה תומא סלימאן: זאת לא התיישבות, אלה התנחלויות ואין מה להשוות עם אזרחים ש - - - לאדמות שלהם.

בועז טופורובסקי: אפשר, בבקשה, לתת לחבר הכנסת גינזבורג לדבר?

אורית סטרוק: איתן, סליחה, אם אתה מוכן להתייחס גם לדברים העקרוניים שאמרתי, בבקשה, בפתיח?

איתן גינזבורג: אני רוצה להתייחס לנימוקי הנשיאות.

איתן גינזבורג: הבקשה הוגשה כבקשה לדיון דחוף, הצעה דחופה לסדר יום, אחת מני 16 בקשות שהוגשו על ידי הרבה מהחברים שיושבים פה סביב השולחן שלא ערערו על ההחלטה של הנשיאות.

איתן גינזבורג: הנשיאות בסופו של יום צריכה למנות או לברור מתוך כל הבקשות את ההצעות שהיא חושבת שצריך להעלות אותן השבוע לסדר היום.

איתן גינזבורג: אני מזכיר לכם שהתקנון מגביל אותנו במספר ההצעות.

איתן גינזבורג: אנחנו מקיימים את הדיון, היה שם - - -

אורלי לוי אבקסיס: מה זאת אומרת התקנון מגביל את מספר ההצעות?

אורלי לוי אבקסיס: כמה הוא מגביל במספר ההצעות?

איתן גינזבורג: עד ארבע.

איתן גינזבורג: אני מזכיר שבנשיאות יושבים גם נציגי האופוזיציה וגם נציגי הקואליציה וההחלטות מתקבלות אחר דיון ושיח בין כל הגורמים.

איתן גינזבורג: אנחנו כמובן לא עושים איפה בין אופוזיציה לקואליציה, הרבה הצעות דחופות לסדר שהוגשו הוגשו על ידי אנשי אופוזיציה ולפעמים אפילו הצעות שרק על ידי חברי אופוזיציה והן אושרו.

איתן גינזבורג: אנחנו לא מערערים על חשיבותם של נושאים כאלה ואחרים, חזקה על חברי הכנסת שמגישים הצעה דחופה לסדר שהנושא חשוב ודחוף ויקר לליבם ובוער, אבל בסוף אנחנו צריכים לעשות איזה מין סדר עדיפות ולהתחשב גם בסדר יומה העמוס של המליאה, בעומס החקיקה הפרטית, בעומס החקיקה הממשלתית שתקוע בגלל הקמת הממשלה וגם לאור העובדה שבשבוע הבא זה השבוע האחרון של הכנסת ולכן יש הצטברות של הרבה מאוד נושאים.

איתן גינזבורג: לכן אני אומר, גם הנושא של הסדרת ההתיישבות הצעירה ביהודה ושומרון, כפי שהוגשה על ידי ארבעה חברי כנסת, אבל הוגש ערעור רק על ידי שניים מחברי הכנסת, לא על ידי כולם, אני מציע שהצעה כזאת תידון ב - - -

מיכאל מלכיאלי: אי אפשר לבקש ש - - -

איתן גינזבורג: אפשר לבקש לדבר בלי הפרעה?

בועז טופורובסקי: אפשר וגם ראוי שיקרה.

איתן גינזבורג: אני הייתי מציע להגיש הצעה רגילה לסדר היום ולא דחופה כזאת שצריכים לדון מהיום להיום כשיש סדר יום, שתשובץ בסדר יומה הרגיל של הכנסת, אפשר להעלות את זה לדיון גם בוועדת חוץ וביטחון ובעוד כל מיני פורומים אחרים.

איתן גינזבורג: בסד הזמנים שבו אנחנו נמצאים, לאור עומס הבקשות הדחופות לסדר ולאור העומס, כל מה שדיברתי קודם, אני מציע בשלב הזה לא לקבל את הערעור לאור העובדה שרק שניים מהמציעים ערערו על הדבר הזה ו - - -

אורלי לוי אבקסיס: כמה הצעות דחופות לסדר אושרו?

בועז טופורובסקי: תודה, חבר הכנסת גינזבורג.

בועז טופורובסקי: כן, חבר הכנסת קיש.

אורלי לוי אבקסיס: יש חמישה, טעית.

אורלי לוי אבקסיס: מבחינת התקנון חמישה נושאים - - -

איתן גינזבורג: אני לא יכול לענות לך כי שום דבר שאת אומרת לגבי עובדות אין לי יכולת להתווכח איתך, כי כל מה שאת אומרת אני מסכים מראש.

אורלי לוי אבקסיס: אבל בדקנו את התקנון.

אורלי לוי אבקסיס: אז עובדה, יש גם ניסיון ויש גם ידע.

איתן גינזבורג: אני לא מתווכח עם רמת הניסיון שלך ורמת ה - - -

קריאה: אבל היא שאלה שְאלה, למה אתה - - -

בועז טופורובסקי: אין בעיות, אני כבר אברר את זה.

בועז טופורובסקי: בבקשה, חבר הכנסת קיש.

אורלי לוי אבקסיס: סעיף א(1) לתקנון – לא, אם סגן יושב ראש הכנסת נותן פה איזה שהוא - - -

יצחק פינדרוס: יואב, הברירה היחידה שנשארה לנו זה להחתים היום 40 חתימות ולעשות - - -

בועז טופורובסקי: אני לא יכול לשמוע.

איתן גינזבורג: אני לא תיקנתי אותך עם כל הסילופים שאמרת היום במליאה, המון אי דיוקים בעובדות, כמו שאת אוהבת - - -

אורלי לוי אבקסיס: בוא נדבר על עובדות, אתה אמרת שהתקנון - - -

בועז טופורובסקי: אנחנו לא פותחים את זה, אנחנו בדיון על ערעור.

אורלי לוי אבקסיס: רגע, הערה לסדר.

אורלי לוי אבקסיס: שאלתי אותו, כסגן יושב ראש הכנסת - - -

בועז טופורובסקי: לא, אל תעשי הערה לסדר על מה שהיה במליאה.

אורלי לוי אבקסיס: לא, לא, לא, עכשיו עכשיו, שאלתי אותו לכמה אתם מוגבלים, כי הוא אמר שהתקנון מגביל אותם, אז הוא אמר לארבעה, לארבע הצעות דחופות לסדר.

אורלי לוי אבקסיס: התקנון קודם כל לא מגביל לארבע, ועדיין אישרתם שלוש הצעות דחופות לסדר כשאפשר בכלל לאשר חמש הצעות דחופות לסדר.

בועז טופורובסקי: הסברנו מקודם שיש גם סדר יום עמוס.

אורלי לוי אבקסיס: לכן אני אומרת שבוודאי היה אפשר לאפשר עוד נושא דחוף לסדר והתקנון לא מנע את זה.

אורלי לוי אבקסיס: אז כל פעם שמציגים את התקנון כאילו אנחנו חייבים להגיד 'אדוני היושב ראש', לא חייב.

בועז טופורובסקי: תודה, חברת הכנסת אבקסיס.

אורלי לוי אבקסיס: אני יודעת שבקואליציה - - -

בועז טופורובסקי: אבל אתם גם יכולים לפנות לסגני הנשיאים מטעם האופוזיציה.

יצחק פינדרוס: לא, אין סגני נשיא מטעם האופוזיציה.

אורלי לוי אבקסיס: אתם מצטטים דברים - - -

איתן גינזבורג: לא, לא ציטטתי, גברתי.

איתן גינזבורג: כהרגלך את מסלפת דברים.

אורלי לוי אבקסיס: סעיף ד(1) - - -

איתן גינזבורג: אני אמרתי שאנחנו מוגבלים במספר הנושאים, את שאלת שאלה - - -

קריאה: מרגי היה שם.

יצחק פינדרוס: לא, הדיחו אותו.

יצחק פינדרוס: את מרגי הדיחו יומיים קודם.

בועז טופורובסקי: אתה מתבלבל - - -

אורלי לוי אבקסיס: אני מוכנה - - -

איתן גינזבורג: בסדר גמור, תסלפי גם את הדברים שלי, את רגילה לזה לאחרונה ונהנית מזה.

בועז טופורובסקי: חבר הכנסת לוי אבקסיס.

בועז טופורובסקי: יואב קיש.

בועז טופורובסקי: נו די, איתן.

אורלי לוי אבקסיס: איתן, תעשה שיעורי בית.

אורלי לוי אבקסיס: תעשה לי טובה ואז - - -

איתן גינזבורג: אני אבוא אלייך ואעשה שיעורי בית פרטניים.

אורלי לוי אבקסיס: אין בעיה, יש לי תעריף מאוד זול.

איתן גינזבורג: אם את גובה תשלום אני אשקול זאת.

אורלי לוי אבקסיס: אני יכולה ללמד הרבה מאוד מהח"כים החדשים פה ובטח מהנורבגים את הכללים בכנסת.

אורלי לוי אבקסיס: אל תצטט תקנון כשאתה לא מכיר את התקנון.

בועז טופורובסקי: חברת הכנסת לוי אבקסיס, בבקשה.

איתן גינזבורג: לא ציטטתי אותו.

אורלי לוי אבקסיס: אמרת שהתקנון נותן לכם ארבע הצעות - - -

איתן גינזבורג: אמרתי - - -

בועז טופורובסקי: זכות הדיבור היא של יואב קיש.

איתן גינזבורג: אמרתי שהוא מגביל אותנו במספר ולא ציינתי מספר.

בועז טופורובסקי: חבר הכנסת גינזבורג, די.

בועז טופורובסקי: חבר הכנסת קיש.

יואב קיש: אני רק מילה בקצרה, אני ישבתי בעבר בכיסא שלך כיו"ר הוועדה, מעולם לא הייתי סגן יושב ראש אז מעולם לא באתי לנמק מדוע, אני רק אומר דבר אחד, בסוף ההליך הזה שאנחנו עושים הוא לא של ועדת קישוט, זאת אומרת יש לוועדה הזאת סמכות להפעיל override על החלטת הנשיאות המכובדת ככל שתהיה ועשינו את זה בעבר, זאת אומרת - - -

איתן גינזבורג: גם אנחנו בשבוע שעבר.

יואב קיש: איתן, לא הפרעתי לך.

איתן גינזבורג: בשבוע שעבר עשינו את זה.

יואב קיש: אני הפרעתי לדבריך?

יואב קיש: אני מבקש רגע לומר, מה שאתה אמרת פה ונימקת, אני שמעתי את זה בהרבה דיונים, סגני יושב ראש אחרים אומרים, וזה בסדר, אני לא בא אליך בטענות, אני מבין היטב את עמדתך, שיקול הדעת של חברי הוועדה פה צריך להיות, למרות שמה שנאמר על ידי נשיאות שמיוצגת על ידי סגן היושב ראש, האם אנחנו, כחברי כנסת, רוצים להפעיל שיקול דעת שניתן לנו לפי התקנות.

בועז טופורובסקי: תודה.

בועז טופורובסקי: אני מעלה להצבעה.

יואב קיש: רגע, לכן - - -

בועז טופורובסקי: לא, די, אני מעלה להצבעה את הערעור על החלטת הנשיאות - -

יואב קיש: רגע, רגע, אני אסור לי להצביע - - -

בועז טופורובסקי: - - שלא לאשר דחיפות הצעות לסדר היום - - -

יואב קיש: רגע, בועז, אני רוצה לשאול אם אני יכול - - -

בועז טופורובסקי: לא, אתה סיימת.

בועז טופורובסקי: אם אתה יכול להצביע?

יואב קיש: כן.

בועז טופורובסקי: לא, יש כאן שני חברי ליכוד.

ארבל אסטרחן: לא, מערער לא יכול להצביע.

בועז טופורובסקי: הסדרת ההתיישבות הצעירה ביהודה ושומרון, מי בעד הערעור?

בועז טופורובסקי: שירים את ידו.

בועז טופורובסקי: רק חברי ועדה.

מיכאל מלכיאלי: לא יאומן, עשר מעלות ימינה.

אורית סטרוק: - - - ושרן, תצביעו איתנו, מה קורה לכם?

מיכאל מלכיאלי: שרן, זה עשר מעלות ימינה.

מיכאל מלכיאלי: איפה בנט?

בועז טופורובסקי: מי נגד הערעור?

בועז טופורובסקי: שירים את ידו.

מיכל מרים וולדיגר: אורית, מה את מצפה?

מיכל מרים וולדיגר: הם הצביעו נגד בריאות הנפש, את מצפה שיצביעו בעד?

מיכל מרים וולדיגר: בחייך.

יואב קיש: ביזיון.

מיכאל מלכיאלי: ביזיון.

יואב קיש: נגד ההתיישבות הצעירה.

מיכל מרים וולדיגר: ונגד בריאות הנפש.

אופיר כץ: תקווה חדשה, ימינה, ישראל ביתנו, נגד ההתיישבות הצעירה.

מיכאל מלכיאלי: זה לא יאומן.

יואב קיש: נגד ההתיישבות.

מיכל מרים וולדיגר: ונגד בריאות הנפש.

מיכל מרים וולדיגר: אתה יודע שעידית הצביעה נגד?

בועז טופורובסקי: עשרה נגד, חמישה בעד, הערעור נדחה.

בועז טופורובסקי: אני עובר לסעיף הבא בסדר היום.

בועז טופורובסקי: בעד – 5

בועז טופורובסקי: לא אושר.

אורית סטרוק: רביזיה.

יואב קיש: רביזיה.

מיכאל מלכיאלי: לא יאומן.

אורלי לוי אבקסיס: רגע, ספרו אותי?

אורלי לוי אבקסיס: כי אני לא ידעתי מה מערך הכוחות.

מיכאל מלכיאלי: רגע, מתי אני מדבר, בועז?

יואב קיש: אני מבקש רביזיה.

אורלי לוי אבקסיס: לא, יש פה טעות בספירה, לדעתי.

מיכאל מלכיאלי: מותר לקואליציה לטעות.

אורלי לוי אבקסיס: רגע, אדוני היושב ראש - - -

יצחק פינדרוס: דרך אגב, אני רק רוצה להבין, איך יש עשרה לקואליציה?

יואב קיש: כמה נציגים יש לליכוד?

יצחק פינדרוס: איך יש פה עשרה לקואליציה?

אורלי לוי אבקסיס: איך יש חמישה לאופוזיציה?

אורלי לוי אבקסיס: אתה לא הצבעת?

יצחק פינדרוס: אני הצבעתי.

יצחק פינדרוס: מלכיאלי גם הצביע.

יצחק פינדרוס: (היו"ר ניר אורבך)

בועז טופורובסקי: אדוני היושב ראש, אני רק רוצה להתייחס ברשותכם לערעור של אוסאמה סעדי.

בועז טופורובסקי: הגענו להסכמה עם יושבת ראש ועדת העבודה, הרווחה והבריאות שהנושא יידון שם בוועדה, לכן, אוסאמה, אם אתה מסכים - - -

אוסאמה סעדי: כן, אני ביחד עם חברי רם שפע ו - - -

יצחק פינדרוס: כן, תשע מול שש.

אוסאמה סעדי: אפשר שקט?

אוסאמה סעדי: פינדרוס.

יצחק פינדרוס: זה טוב לבג"צ.

אוסאמה סעדי: פינדרוס.

יואב קיש: פינדרוס, הקואליציה מדברת, לא להפריע לקואליציה.

אוסאמה סעדי: אה נו, אל תגזים.

אוסאמה סעדי: לאור ההצעה לפנות ליושבת ראש ועדת העבודה, חברת הכנסת אפרת רייטן, פנינו אליה ביחד עם חברי רם שפע, יו"ר סיעת העבודה - - -

יואב קיש: שותפך לקואליציה.

אוסאמה סעדי: לא, והיא אכן חשבה מלכתחילה אפילו לקיים דיון ומפאת החשיבות, וזה נושא לא פוליטי ולא מפלגתי, יואב קיש - - -

יואב קיש: אני בעד.

אוסאמה סעדי: אז לכן אני אומר - - -

יואב קיש: אבל למה לנו זה לא עובד ולך זה עובד?

יצחק פינדרוס: מסיבה אחת, הוא בקואליציה.

מיכאל מלכיאלי: זו היכולת של מפלגה שהיא בקואליציה לבין האופוזיציה.

אוסאמה סעדי: אז חברת הכנסת רייטן תקיים השבוע או בשבוע הבא, אבל בכל מקרה לפני הפגרה, דיון בנושא החשוב של קצבאות הנכים ומאבק הנכים ולכן מאחר שהמטרה היא לקיים דיון, בין אם זה הצעה דחופה ובין אם זה דיון מהיר, אני מסיר את הערעור.

אורית סטרוק: איך זה שעידית סילמן לא הציעה לעשות אותו דבר עם בריאות הנפש?

אורית סטרוק: מעניין.

בועז טופורובסקי: אני הצעתי.

בועז טופורובסקי: אני הצעתי את זה, היא אמרה: לא, אני רוצה הצבעה.

בועז טופורובסקי: אני אמרתי לה בואי נגיע להבנה.

אורלי לוי אבקסיס: בואו נעשה רביזיה ואולי עוד נציל משהו.

אוסאמה סעדי: אז אני מבקש להסיר את הערעור.

אוסאמה סעדי: בועז, עשו על זה רביזיה?

בועז טופורובסקי: כן.

בועז טופורובסקי: << נושא >> ב.

בועז טופורובסקי: המלצה למינוי יושב ראש לוועדה לקידום מעמד האישה ולשוויון מגדרי.

בועז טופורובסקי: << נושא >>

ניר אורבך: הנושא הבא, אנחנו כרגע בסעיף ב', המלצה למינוי יושב ראש לוועדה לקידום מעמד האישה ולשוויון מגדרי, ההמלצה לבחור בחברת הכנסת עאידה תומא סלימאן כיושבת ראש הוועדה.

ניר אורבך: לפני שאנחנו עוברים להצבעה, מישהו מחברי הכנסת רוצה להתבטא בעניין?

ניר אורבך: חבר הכנסת סעדי, בבקשה.

מירב בן ארי: תנו לשמוע את אוסאמה.

ניר אורבך: חבר הכנסת סעדי, תן להם עוד רבע דקה.

ניר אורבך: חבר הכנסת פינדרוס, או שאתם נשארים או שאני מבקש שתפסיקו פה - - -

מירב בן ארי: לא, לא, אנחנו רוצים לשמוע את אוסאמה.

שרן השכל: תמשיך, הם רוצים לקחת חלק בוועדה.

מירב בן ארי: אבל תדבר, אוסאמה.

ניר אורבך: עוד שנייה, מירב.

אוסאמה סעדי: שביטן יחליט מה הוא רוצה.

דוד ביטן: ככה, כי זה הנושא של - - -

בועז טופורובסקי: חבר הכנסת ביטן, כשאני דיברתי הם הרגו אותי, רק ניר החליף אותי אתה עושה סדר.

מירב בן ארי: הוא בא לפה ואמר לכולם ללכת.

מירב בן ארי: קץ הדמוקרטיה.

מיכאל מלכיאלי: יום שחור לדמוקרטיה.

ניר אורבך: חבר הכנסת סעדי.

אוסאמה סעדי: אדוני היושב ראש, חבריי חברי הכנסת - - -

ניר אורבך: חבר הכנסת סעדי, עוד רגע.

אוסאמה סעדי: אפשר שקט?

מירב בן ארי: כן.

אוסאמה סעדי: מירב, את רוצה לשמוע?

מירב בן ארי: אני מאוד רוצה לשמוע, בגלל זה באתי לפה.

אוסאמה סעדי: תודה רבה.

אוסאמה סעדי: בהתאם לסיכום בין הרשימה המשותפת לבין השר אלקין בעניין הקמת והרכב הוועדות הגענו לסיכום שהרשימה המשותפת תקבל ראשות ועדה חשובה, הוועדה למעמד האישה, ואנחנו ברשימה המשותפת מציעים את חברתנו עאידה תומא סלימאן כיושבת ראש הוועדה החשובה הזו.

אוסאמה סעדי: אנחנו מייחסים חשיבות רבה לוועדה הזו, חברתנו עאידה הייתה בכנסת ה-20 יושבת ראש הוועדה והיא עשתה עבודה חשובה למען קידום זכויות ומעמד הנשים ואנחנו בטוחים שהיא תמשיך למלא את התפקיד הזה בהצלחה ואנחנו מאחלים לה הצלחה, הצלחתך היא הצלחה של כולנו ולכן אנחנו מבקשים להצביע בעד זה, אדוני היושב ראש.

ניר אורבך: חבר הכנסת סעדי, תודה רבה.

ניר אורבך: מישהו עוד רוצה להתבטא?

ניר אורבך: אז אנחנו נעבור להצבעה.

ניר אורבך: מי בעד ההמלצה לבחור בחברת הכנסת עאידה תומא סלימאן כיושבת ראש הוועדה?

קריאה: שמונה בעד.

ניר אורבך: מיותר לשאול מי נגד, נכון?

ניר אורבך: אושר.

ניר אורבך: פה אחד המלצת הוועדה היא חברת הכנסת עאידה תומא סלימאן.

ניר אורבך: עוד לא נאחל לה מזל טוב, אנחנו - - - בהמשך.

עאידה תומא סלימאן: תודה לכם.

ניר אורבך: הודעה לפרוטוקול, בסעיף א'4 בסדר היום, הערעור של חברי הכנסת קיש וסטרוק, התוצאות האמיתיות היו תשע נגד וחמש בעד ולא כפי שספרנו מקודם, נספרו בטעות שני קולות במקום קול אחד ולכן תשע נגד ובעד חמש.

ניר אורבך: חברת הכנסת השכל נמצאת פה?

נועה בירן-דדון: יש פה מישהו מוועדת החוקה שיכול לנמק את הדחיפות לנושא הזה?

נועה בירן-דדון: מכיר את הנושא הזה?

בועז טופורובסקי: אף אחד כאן לא בוועדת חוקה.

ניר אורבך: אנחנו נצא להפסקה של חמש דקות.

בועז טופורובסקי: אתה לא רוצה לסעיף 98?

מירב בן ארי: רגע, בוא נמשיך, לא?

מירב בן ארי: אנחנו יכולים להמשיך ותביאו אותו.

מירב בן ארי: ניר, זה בסדר.

ניר אורבך: לא, הבעיה היא שכתוב לי ששרן גם מנמקת את זה.

ניר אורבך: ה.

ניר אורבך: קביעת סדרי דיון מיוחדים לפי סעיף 98 לתקנון הכנסת, לרבות פטור מחובת הנחה לפני הקריאה השנייה והשלישית בהצעת חוק הדיינים (תיקון מס' 30), התשפ"א-2021 (מ/1436).

ניר אורבך: אנחנו עוברים לסעיף ה', קביעת סדרי דיון מיוחדים לפי סעיף 98 לתקנון הכנסת, לרבות פטור מחובת הנחה לפני הקריאה השנייה והשלישית בהצעת חוק הדיינים (תיקון מספר 30), התשפ"א-2021, מ/1436.

ניר אורבך: אני מבקש מחבר הכנסת טופורובסקי לנמק.

בועז טופורובסקי: תודה רבה, אדוני היושב ראש.

בועז טופורובסקי: להצעת חוק הדיינים הוגשו כ-190 הסתייגויות שחתומים עליהן 52 חברי אופוזיציה, לדעתי גם יש הסתייגות מהקואליציה, נכון?

ניר אורבך: נכון, יש הסתייגות של חבר הכנסת יום טוב כלפון, נאפשר לו זמן גם כן לדבר.

ארבל אסטרחן: אפשר לתת לו שלוש דקות.

בועז טופורובסקי: ועוד מאות הסתייגויות חלופיות.

בועז טופורובסקי: אם אנחנו רוצים לאפשר את כל הדיון המלא אנחנו מדברים על למעלה מ-30 יממות, זאת אומרת למעלה מ-30 יום, ברור שאי אפשר לעמוד בכזה סדר יום ובכאלה זמנים.

יצחק פינדרוס: אני רוצה את זכות הדיבור.

בועז טופורובסקי: אנחנו מדברים על הצעה זהה להצעה שהוסרה מסדר היום בקריאה שלישית לפני פחות משבועיים ובעצם ההצעה הזו עברה את כל הדיונים ואת הכול למרות שאנחנו עושים את תהליך החקיקה החדש, חלק לא מבוטל מההסתייגויות הן זהות וגם יש שאלה אם הן בכלל ענייניות, אבל זו שאלה של הצבעה, ולכן אנחנו רוצים לקצר את הדיון ולעשות אותו דיון מקוצר של - - -

יצחק פינדרוס: אני רוצה להתייחס, אדוני היושב ראש.

בועז טופורובסקי: אנחנו רוצים דיון של שלוש שעות פלוס חמש הצבעות שמיות לכל צד עם אפשרות כמובן ליושב ראש לאפשר לכל צד יותר הצבעות שמיות.

יצחק פינדרוס: אני רוצה להתייחס, אדוני היושב ראש, ואני ארצה גם חוות דעת שלך בעניין.

ארבל אסטרחן: כמה הצבעות?

בועז טופורובסקי: חמש הצבעות שמיות לכל צד.

ארבל אסטרחן: לא, כמה הצבעות בסך הכול?

בועז טופורובסקי: כמה הצבעות בסך הכול בהסתייגויות, יש 192 - - -

ארבל אסטרחן: יש 190 ויש עוד מאות חלופיות.

בועז טופורובסקי: אז אני חושב, כמה היה לנו בפעם הקודמת?

ניר אורבך: זה מגיע לקרוב ל-500.

בועז טופורובסקי: כמה סיכמתם, שרן?

שרן השכל: אני לא יודעת בדיוק כמה סיכמנו, אבל בין שלוש לארבע שעות נראה סביר.

בועז טופורובסקי: אוקיי, ולגבי הסתייגויות?

יצחק פינדרוס: טוב, אלקין סיכם עם אלקין.

יצחק פינדרוס: אני רוצה להתייחס, אדוני היושב ראש, ואני רוצה גם חוות דעת משפטית.

ניר אורבך: עוד רגע אחד, אני אתן לך להתייחס.

יצחק פינדרוס: כי הדיון הזה הוא הזוי לחלוטין.

ניר אורבך: עוד רגע, חבר הכנסת.

יצחק פינדרוס: לא, הוא דיון הזוי.

ניר אורבך: אבל בסדר, אני אתן לך לדבר עוד רגע.

יצחק פינדרוס: יש פה משהו מטורף.

יצחק פינדרוס: זה שאלקין מדבר עם אלקין זה חידוש גדול, אבל בכל אופן יש פה - - -

בועז טופורובסקי: ארבל, האם 75 הסתייגויות זה מספר ראוי לצורך העניין, גם בעצם זה שאנחנו עוברים על זה עוד פעם?

בועז טופורובסקי: זה 40%.

ארבל אסטרחן: צריך לדבר על כל הדבר אם הוא ראוי.

יצחק פינדרוס: עורכת דין ארבל, אני חושב שיש פה משהו לא תקין בעליל בדיון הזה בכלל.

יצחק פינדרוס: א', אני חושב שיש משהו לא תקין בוועדה הזאת, שהאופוזיציה לא מיוצגת בה, כי 52 חברי כנסת מיוצגים פה על ידי חמישה חברים, זה נשמע לי הזוי, אבל - - -

שרן השכל: הם היו פה, לאן הם הלכו?

יצחק פינדרוס: זה אני אומר לפרוטוקול.

יצחק פינדרוס: 52 חברי כנסת מיוצגים בוועדה של 15 חברים על ידי חמישה חברים זה לא תקין.

ניר אורבך: שישה.

שרן השכל: כשהיה להם חשוב הם הגיעו לפה, חבר הכנסת פינדרוס.

שרן השכל: זה כנראה לא חשוב להם מספיק.

יצחק פינדרוס: אבל אני רוצה להמשיך הלאה, את אי התקינות של הוועדה, ואני מבקש מהיועצת המשפטית לשים לב.

יצחק פינדרוס: בשעה אחת בצהריים התחיל דיון בוועדת חוקה על ההסתייגויות, עד לרגע זה, השעה שתיים ושלוש דקות, אף אחד לא יודע כמה הסתייגויות, יכול להיות שיימשכו חלקן, בגלל עוד משהו הזוי, מגיש ההסתייגויות נמצא במליאה בנאום כבר שעה ורבע, זאת אומרת הוא אפילו לא יכול טכנית להגיע לוועדת חוקה ולקבל החלטה מה נמשך ומה לא נמשך.

יצחק פינדרוס: פשוט דיון הזוי.

יצחק פינדרוס: אתם מנהלים דיון לפני שסיימו את הדיון בוועדת חוקה.

יצחק פינדרוס: יכול להיות שאנחנו נסיים את הדיון בוועדת חוקה עם שש, שבע, עשר, 12 הסתייגויות, ואתם היום פה מקבלים החלטה, עכשיו, כאילו הדיון בוועדת חוקה הסתיים, כאילו אין מליאה פתוחה כרגע כשכולם יודעים שמי שטיפל בהסתייגויות היה שלמה קרעי שנמצא במליאה ומדבר כרגע ואתם מנהלים דיון מנותק ושואלים את הגב' חברת הכנסת הנכבדת שרון השכל: הגעתם להסכמה?

יצחק פינדרוס: כנראה אלקין היה צריך להגיע להסכמה עם - - -

שרן השכל: לא שרון, שרן.

יצחק פינדרוס: שרן השכל, הייתה צריכה להגיע להסכם, כנראה אלקין היה צריך להגיע עם גדעון סער להסכם או גדעון סער עם אלקין, אין לי מושג מי ומי ומה סוכם, שואל בועז טופורובסקי מה סוכם.

יצחק פינדרוס: משהו פה נשמע לי לא תקין, לא חוקי.

יצחק פינדרוס: דבר פשוט מאוד, יסיימו את הדיון בוועדת חוקה, אולי יסיימו שם עם חמש, שש הסתייגויות עם 12 הסתייגויות, אני לא יודע.

יצחק פינדרוס: אתם מקיימים דיון תיאורטי בשעה שתיים כשבשעה שתיים התחיל, דרך אגב עכשיו התחיל הדיון בוועדת חוקה, עכשיו הוא מתקיים, כרגע ארבל יושב ומנמק את עשר ההסתייגויות הראשונות, יכול להיות שעם זה אנחנו נישאר.

יצחק פינדרוס: באיזה כוח אתם באים לפה וקובעים כרגע דיון ומתעלמים מהדבר הזה?

יצחק פינדרוס: נכון שהיו דיונים, אבל החוק נפל, בסוף ההליך מתחיל מההתחלה.

יצחק פינדרוס: הדיון הזה, לדעתי, הגיוני הוא בטח לא, חוקי?

יצחק פינדרוס: אני לא מבין בחוקים, אני גם לא מתיימר להבין בחוקים ואני מעדיף גם לא להבין.

יצחק פינדרוס: לפי איך שאני רואה שמתעסקים פה עם חוקים אני מעדיף גם לא להבין בחוקים, אבל הגיוני הוא בטח לא.

יצחק פינדרוס: ואני אשמח שתהיה לנו התייחסות בכתב של היועצת המשפטית לשלוש השאלות ששאלתי, הדיון במליאה, דיון בוועדת חוקה, אף אחד לא יודע כמה הסתייגויות יש.

יצחק פינדרוס: דרך אגב, עד 12 ורבע היה אפשר להגיש אותן אז עוד לא התחיל דיון.

יצחק פינדרוס: עד 12 ורבע הגישו אותן, עד לרגע זה עוד לא יודעים איזה הסתייגויות נשארות בסוף הדיון בוועדת חוקה וכרגע מקיימים פה דיון על סעיף 98.

יצחק פינדרוס: נראה לי לא הגיוני, בטח בוועדה שכפי שאמרנו ביום הראשון, שהאופוזיציה אמרה: תקיימו את הדיון בסלון ביתו של ניר אורבך והכול יהיה בסדר.

ניר אורבך: חבר הכנסת פינדרוס, תודה רבה.

ניר אורבך: חברת הכנסת השכל, בבקשה.

שרן השכל: תודה רבה, יושב ראש ועדת הכנסת ניר אורבך.

שרן השכל: חשוב לי לומר כמה דברים לפרוטוקול משום שחברי הכנסת קמים בוקר וערב ומאיימים שהם יילכו עם זה לבג"צ ויבטלו - - -

יצחק פינדרוס: אני לא מכיר בבג"צ, מה זה בג"צ?

יצחק פינדרוס: יותר גרוע מהכנסת.

יצחק פינדרוס: אם בכנסת אין דמוקרטיה, בג"צ - - -

קריאה: אבל למה אתה מפריע?

קריאה: תן לה לדבר.

יצחק פינדרוס: מה זה בג"צ?

יצחק פינדרוס: זה בית משוגעים.

יצחק פינדרוס: פוי, אל תזכירי את השם הזה.

שרן השכל: כדאי שתאמר זאת לשותפיך במפלגת הליכוד שכבר טענו זאת כמה פעמים, אז כדאי שתזכיר להם את זה משום שהם כנראה לא מעודכנים.

שרן השכל: ובעניין הזה, קודם כל ממש לפני שלוש דקות נכחו כאן מספר רב של חברי אופוזיציה, החל ממפלגת הליכוד והציונות הדתית וש"ס וכל שאר מפלגות האופוזיציה, מה זאת אומרת?

שרן השכל: זה לא שהם לא יכולים להגיע לדיון, הם לא מעוניינים משום שהדיון הזה לא מספיק חשוב להם.

יצחק פינדרוס: אמרתי, הם נמצאים בוועדת חוקה כרגע, לא אמרתי לא יכולים להגיע לדיון.

שרן השכל: הוא לא חשוב להם, אבל הנה, הפלא ופלא, כאשר הדיון היה חשוב הם דאגו לשריין את הזמן כדי להגיע ולומר את דבריהם.

יצחק פינדרוס: אני לא אמרתי שלא יהיו בדיון, אני אמרתי שלא יהיו בדיון?

יצחק פינדרוס: לא זה מה ששאלתי.

שרן השכל: הטענה ש - - -

יצחק פינדרוס: את עונה שלא ממין העניין, אבל את יודעת מה?

יצחק פינדרוס: כנראה את רגילה לבג"צ, שם אפשר להגיד גם שטויות.

שרן השכל: הטענה שלא יכולים להגיע, או שנמנע מהם להגיע - -

יצחק פינדרוס: מי מנע?

יצחק פינדרוס: מי דיבר על מניעה?

יצחק פינדרוס: אפילו לא הקשבת.

שרן השכל: - - הם לא קבילים.

שרן השכל: הם לא קבילים, פשוט מאוד ככה.

יצחק פינדרוס: מי דיבר על מניעה?

שרן השכל: אז מדוע חברי האופוזיציה לא נמצאים?

יצחק פינדרוס: לא נמצאים כי הם לא בכוחם היחסי בוועדה.

יצחק פינדרוס: לא על זה דיברתי, אמרתי משהו אחר.

שרן השכל: אז אתם - - -

יצחק פינדרוס: אני מקווה שארבל הבינה את מה ששאלתי, כי את ממש לא מדברת לעניין.

יצחק פינדרוס: סליחה שאני אומר את זה.

שרן השכל: - - - אז איזה שהוא מרמור החליטה שבגלל שהם לא מרוצים אז הם לא יגיעו.

יצחק פינדרוס: אולי את באמצע הקלטה כמו עידית סילמן, אז זה משהו, זה כתבה, זה - - -

מירב בן ארי: על מה הדיבור?

מירב בן ארי: לא הבנתי.

יצחק פינדרוס: כן, אני לא מבין על מה היא מדברת.

מירב בן ארי: על מה אתם מתווכחים?

יצחק פינדרוס: אני טוען דבר פשוט, אנחנו עדיין לא יודעים מה יש לנו בכלל.

מירב בן ארי: אני בכלל לא מבינה על מה אתם מתווכחים.

שרן השכל: אני מעוניינת לומר דברים לפרוטוקול, כמו שאמרתי, משום שחברי הליכוד מעוניינים ללכת ולהגיש את העניין הזה לבג"צ על מנת לבטל את החוק.

מירב בן ארי: בסדר, אז שיגישו לבג"צ.

שרן השכל: אין בעיה, ולכן לי חשוב לומר דברים לפרוטוקול - - -

יצחק פינדרוס: שמה?

יצחק פינדרוס: שמקודם הליכוד היה פה, הבנתי.

שרן השכל: נקודה.

יצחק פינדרוס: אני מייצג לצורך העניין גם את הליכוד בעניין הזה.

שרן השכל: אז ככל שתמשיכו אני אשמח לומר עוד כמה דברים.

שרן השכל: הדיון שהתקיים ממש לפני שבועיים היה דיון בדיוק בדיוק על אותו החוק, על אותם סעיפים, בדיוק עם אותן ההסתייגויות, זאת אומרת שאותו חבר כנסת שכרגע - -

יצחק פינדרוס: ממש לא, אני הגשתי שש הסתייגויות יחד עם עשרה ח"כים, לא קשורות.

שרן השכל: - - נמצא במליאה ומושך את זמננו, כפי שאמר חבר הכנסת פינדרוס, כבר נימק את כל ההסתייגויות האלה מספר פעמים בתוך הוועדות.

יצחק פינדרוס: ממש לא.

שרן השכל: כולל פה בוועדה בפעם הקודמת.

יצחק פינדרוס: את אומרת דברים לא נכונים.

שרן השכל: ולכן גם העניין הזה לא קביל ומבחינתי לא נמצא על סדר היום או יש לו איזה שהיא רלוונטיות.

יצחק פינדרוס: היא פשוט משקרת.

יצחק פינדרוס: כולם שקרנים שמה, ממשלה של שקרנים.

יצחק פינדרוס: אני אומר לכם, ממשלה של שקרנים.

בועז טופורובסקי: בסדר, הבנו את הטיעון.

שרן השכל: הדבר השלישי, ההסתייגויות עצמן, כפי שאנחנו רואים שהן נכתבו, הן לא באמת הסתייגויות רציניות.

שרן השכל: אני רוצה להפנות אתכם לאחת ההסתייגויות מתוך המאות שהוגשו שאמורות לכלות את זמננו במליאה: לפני סעיף 1, עוד בכלל לפני החוק, יבוא 'מטרת חוק זה לאפשר את הממשלה לחוקק חוקים ארדואניים.

שרן השכל: מטרת חוק זה לאפשר לממשלה לחוקק חוקים אירניים'.

יצחק פינדרוס: זו טעות, זה חוקים פוטינים, לא ארדואניים.

שרן השכל: בואו, כל חבר כנסת שלוקח את עצמו ברצינות - - -

מירב בן ארי: בחיאת שרן, נו, אפילו אנחנו יודעים שזה - - -

שרן השכל: מירב, אני לא צריכה את ההערות האלה, תודה רבה.

מירב בן ארי: די, זה כל כך - - -

יצחק פינדרוס: אז אני אקריא שש הסתייגויות שהגשתי יחד עם עוד עשרה ח"כים, כשעוד לא היה דיון עליו, לא בפעם הקודמת וגם לא עכשיו.

יצחק פינדרוס: אני הגשתי.

ניר אורבך: בסדר.

ניר אורבך: חבר הכנסת פינדרוס, תנו בבקשה לחברת הכנסת - - -

יצחק פינדרוס: אבל היא משקרת.

ניר אורבך: אבל תיתנו לה לדבר.

שרן השכל: ולכן אני אומר ככה, שאותן ההסתייגויות שהוגשו לפני כן בעניין חוק הדיינים - - -

יצחק פינדרוס: תורידי אותן.

יצחק פינדרוס: אני מציע הצעה, את כל ההסתייגויות שהיו לפני כן תורידו עכשיו.

שרן השכל: הן לא באמת הסתייגויות מהותיות שבאו כדי לתקן, לשפר, לעשות, אלא פשוט נועד כדי לכלות את זמננו על מנת למנוע את העבודה השוטפת של הממשלה, של הכנסת ולמנוע מאיתנו לבצע את תפקידנו האמיתי כאן כחברי כנסת ולכן אני רוצה לחזק את דבריו של בועז טופורובסקי, חבר הכנסת, ובאמת לקבוע את סדרי הדיון האלה, בצדק.

שרן השכל: תודה רבה.

ניר אורבך: תודה.

מירב בן ארי: יאללה, אפשר להתקדם?

יצחק פינדרוס: ברשותך, יש פה משהו עכשיו, אני מדבר ענייני.

יצחק פינדרוס: אני הגשתי יחד עם עוד עשרה ח"כים שש הסתייגויות שקשורות אך ורק לחוק ואני מאמין שאתה יודע מאיפה אני בא אז אתה יודע שכל ההסתייגויות הן נטו מה שאני מאמין בחוק הזה, שש הסתייגויות יחד עם עוד עשרה ח"כים.

יצחק פינדרוס: ההסתייגויות האלה לא היו בחוק הקודם, עשר הסתייגויות, יחד עם עשרה ח"כים, שלא היו בדיון הקודם, עוד לא היה בדיון בוועדת חוקה כי הגישו אותן עד 12 ורבע, הדיון בוועדת חוקה התחיל בשעה אחת בצהריים.

יצחק פינדרוס: מאיפה בועז טופורובסקי, שאני מכבד אותו מאוד, ושרן השכל, יודעים מה יהיו תוצאות הדיון בוועדת חוקה בראשותו של היושב ראש המהולל?

יצחק פינדרוס: מאיפה אתם יודעים שאתם כבר קובעים עכשיו סדרי דיון?

יצחק פינדרוס: אמרתי, יש לי עשר הסתייגויות יחד עם עשרה ח"כים, אני יכול להקריא אותן, תגידו לי מה לא ענייני בהסתייגויות האלה, אני אשמח לדעת.

שרן השכל: אז רגע, הנה, אני מבקשת מיושב ראש הוועדה לתת את הזמן לעשר הסתייגויות במקום למאות ההסתייגויות ש - - -

יצחק פינדרוס: אין שום בעיה, אני מבקש עשר הסתייגויות שהוגשו על ידי עשרה ח"כים, תיתנו לי את זה, בסדר גמור.

שרן השכל: זה פתרון נהדר להגיע אליו.

ניר אורבך: חבר הכנסת טופורובסקי, רצית להגיד משהו?

בועז טופורובסקי: מה זה עשר ההסתייגויות?

בועז טופורובסקי: כמה זמן זה?

שרן השכל: כמה זה זמן של עשר הסתייגויות?

מירב בן ארי: מצוין, מצוין.

שרן השכל: זה 50 דקות, תיתנו להם 50 דקות לנמק את עשר ההסתייגויות.

בועז טופורובסקי: אתה מבקש 50 דקות דיון על החוק בקריאה שנייה ושלישית?

יצחק פינדרוס: לא, כפול עשרה ח"כים.

בועז טופורובסקי: כל הסתייגות עשרה ח"כים?

יצחק פינדרוס: אני אומר לך עוד הפעם, עשר הסתייגויות כפול עשרה ח"כים, מה אתה רוצה?

יצחק פינדרוס: אני מדבר איתך, כמה שעות זה?

יבגני סובה: אתה רוצה 100 הסתייגויות כפול חמש דקות.

יצחק פינדרוס: לא, עשר הסתייגויות כפול עשרה ח"כים, לא 52, לא 200.

מירב בן ארי: כל הסתייגות זה שלוש דקות, לא?

ארבל אסטרחן: חמש.

יבגני סובה: חבר'ה, עשרה ח"כים, עשר הסתייגויות כל אחד?

יצחק פינדרוס: לא, אתה עושה חוק שאתה משנה ועדה אתה לא יכול לתת דבר כזה?

יצחק פינדרוס: באיזה סמכות אתה יכול לעשות דבר כזה?

יבגני סובה: אבל רגע, שנייה, דבר איתי בפשוט.

יבגני סובה: כשאתה אומר עשרה ח"כים עשר הסתייגויות כל אחד זה 100.

ניר אורבך: זה שמונה שעות, הוא מדבר על שמונה שעות, לא כולל הצבעה.

מירב בן ארי: לא, לא, לא.

מירב בן ארי: ממש לא.

יבגני סובה: למה?

מירב בן ארי: שמונה שעות?

יבגני סובה: למה?

מירב בן ארי: למה?

מירב בן ארי: אני לא מצליחה להבין אתכם, בכנסת הקודמת הפעילו 13 פעמים את 98.

יצחק פינדרוס: אם יש לכם סמכות תעשו מה שאתם רוצים, אני אומר לכם שזה לא הגיוני לפני שהסתיים הדיון בוועדת חוקה לנהל את הדיון הזה.

יצחק פינדרוס: הדיון הזה לא יכול להיות עכשיו, נתתי לכם דוגמה, ראיתם כבר, זה לא דיון, זה לא משא ומתן בין קואליציה לאופוזיציה, אני לא מנהל שום משא ומתן כי אין לי שום אמון במערכת הזאת, אני רק אומר לכם את העובדות.

מירב בן ארי: אתה יכול לעשות פה 98 בשקט, די.

מירב בן ארי: תיתן עוד שמונה שעות?

בועז טופורובסקי: הם עדיין דנים בזה.

יצחק פינדרוס: בשביל אלקין, מגיע לו.

יצחק פינדרוס: בשביל שאלקין יהיה חבר ועדה תעשו את המאמץ, תעשו את המאמץ למען אלקין שיהיה חבר ועדה.

שרן השכל: נצביע - - -

יצחק פינדרוס: תעשו את המאמץ שאלקין יהיה חבר ועדה.

מירב בן ארי: - - - אני לא מצליחה להבין את זה.

שרן השכל: נצביע על - - - עשר הסתייגויות וניתן לחמישה ח"כים ל - - -

מירב בן ארי: וההיא יושבת פה ואומרת נישאר עד יום שישי - - -

בועז טופורובסקי: אבל אנחנו צריכים להגיע לשלוש שעות.

מירב בן ארי: תישארי את, תניחי לי.

מירב בן ארי: יש לי ילדה בת ארבע, היא הולכת לגן, היא אומרת לי: אמא, למה באת?

מירב בן ארי: די, מה קרה?

מירב בן ארי: ובשביל מה?

מירב בן ארי: בשביל כלאם פאדי, אתה יושב וכל היום לרלורים.

מירב בן ארי: את צודקת על ההסתייגויות, אבל מספיק, 15 שעות על חוק יסוד הממשלה, תפעיל 98.

מירב בן ארי: מספיק, כלו כל הקיצין, באמת.

מירב בן ארי: 13 פעם הפעילו את 98 בכנסת הקודמת, אנחנו הפעלנו עד עכשיו, כמה?

מירב בן ארי: חמש?

יצחק פינדרוס: אני מציע שוב שהדיון הזה יתקיים אחרי שיסיימו בוועדת חוקה, נדע עם כמה הסתייגויות אנחנו נמצאים והדיון יהיה ענייני.

יצחק פינדרוס: כרגע הדיון הוא דיון לא ענייני ולדעתי הוא לא אמור להיות, אבל כידוע החוק הוא גמיש והתקנות בהתאם.

ניר אורבך: חבר הכנסת פינדרוס, בתוך עמנו אנחנו יושבים וגם חבר הכנסת קרעי שנמצא עכשיו במליאה עושה את עבודתו נאמנה וברור לנו שיגיעו אלינו לפה מאות הסתייגויות, אנחנו יודעים, זה לא יסתיים, לא בעשר הסתייגויות ולא בעשרה מסתייגים.

ניר אורבך: לכן מאוד הגיוני שיגיעו אלינו מאות הסתייגויות ולכן אנחנו נפעיל פה את סעיף 98.

מירב בן ארי: נכון, זה בסדר גמור.

ניר אורבך: אנחנו נעלה תיכף את ההצעה מסודרת להצבעה.

יצחק פינדרוס: אני לא משתתף בקרקס הזה ואני חושב שהוא לא חוקי ואני רוצה חוות דעת - - -

מירב בן ארי: משפטית.

ניר אורבך: בסדר גמור.

ניר אורבך: אגב, השתתפת - - -

יצחק פינדרוס: אני רוצה חוות דעת כתובה.

ניר אורבך: לפרוטוקול, השתתפת.

יצחק פינדרוס: לפני שנקבע כמה הסתייגויות יש.

יצחק פינדרוס: שעשיתם את ההחלטה הזאת לפני שיש כמה הסתייגויות.

מירב בן ארי: בבקשה.

מירב בן ארי: בינתיים 15 שעות כבר מתנהל במליאה דיון על חוק אחר.

יצחק פינדרוס: אתם בין כה וכה עושים מה שאתם רוצים, רק אל תטיפו לנו על ציונות ודמוקרטיה.

מירב בן ארי: אוה.

מירב בן ארי: די, באמת כאילו, אתה בסדר גמור, ניר, תעזוב את זה.

מירב בן ארי: בזמן שאנחנו מדברים יש 15 שעות במליאה.

יבגני סובה: ניר, מה התכנון עכשיו?

ניר אורבך: אנחנו תיכף מצביעים, נקבל את ההצעה, נקריא אותו ונצביע עליה.

יצחק פינדרוס: היועצת המשפטית, בעיקר על הנושא הזה שוועדת חוקה עוד לא החליטה כמה הסתייגויות יש אני רוצה חוות דעת כתובה משפטית.

ארבל אסטרחן: אני אתן את זה עכשיו.

מירב בן ארי: היא אומרת בעל פה.

ארבל אסטרחן: אבל אני יכולה להתייחס לזה עכשיו.

ניר אורבך: בבקשה, כן, ארבל.

ניר אורבך: חבר הכנסת פינדרוס, היא תתייחס עכשיו אז תשתתף עוד קצת בקרקס ואחרי זה תלך.

ארבל אסטרחן: כמו שאני אמרתי אתמול, ההפעלה של סעיף 98 צריכה להיעשות במשורה, היא לא צריכה להיות הכלל בכנסת, זה נאמר כבר כמה פעמים בוועדה הזאת, והיא באמת אמורה להישמר למקרים יוצאים מהכלל.

ארבל אסטרחן: במקרה הזה הוגשה באמת כמות גדולה מאוד, מאות רבות של הסתייגויות.

ארבל אסטרחן: עכשיו, זה נכון שוועדת החוקה עדיין דנה, אבל ההסתייגויות כבר הוגשו, הסתיים המועד להגשתן.

ארבל אסטרחן: עכשיו, כשחברי כנסת מגישים הסתייגויות הם צריכים לדעת שיש נפקות לדבר הזה ואחת הנפקויות היא שוועדת הכנסת יכולה על סמך זה לקבוע סדרי דיון.

ארבל אסטרחן: עכשיו, אם באיזה שהוא מועד מאוחר חברי הכנסת ימשכו את ההסתייגויות הם גם יודעים שיש את הדיון בוועדת הכנסת וגם - - -

יצחק פינדרוס: הוא לא יודע, הוא במליאה מדבר.

יצחק פינדרוס: את מבינה שמשהו פה לא הגיוני, הוא במליאה.

ארבל אסטרחן: אוקיי, אבל הזימון לוועדת הכנסת יצא כבר אתמול.

יצחק פינדרוס: לא.

ארבל אסטרחן: כשהוא הגיש את ההסתייגויות הוא ידע שוועדת הכנסת מתכנסת היום בשעה אחת לדון בסדרי דיון מיוחדים.

יצחק פינדרוס: לא, הדיון היה – בארבע בבוקר לדעתי יצא זימון, בשלוש בבוקר.

יצחק פינדרוס: הזימון על 98 מתי יצא?

ארבל אסטרחן: לא זוכרת.

יצחק פינדרוס: מתי יצא הזימון על 98?

נועה בירן-דדון: היום בבוקר.

יצחק פינדרוס: שיש דיון על סעיף 98 מתי יצא?

ארבל אסטרחן: היום.

יצחק פינדרוס: היום, תוך כדי המליאה.

ארבל אסטרחן: בסדר, אבל כשחברי כנסת מגישים מאות הסתייגויות הם יודעים שיש לדבר הזה משמעות.

ארבל אסטרחן: עכשיו, כמו שאמרה חברת הכנסת השכל, גם כשמסתכלים על התוכן של ההסתייגויות זה גם דבר שבסופו של דבר משפיע או יכול להשפיע על שיקול דעתה של ועדת הכנסת.

ארבל אסטרחן: אז יש כאן בעצם דברים מצטברים, כאשר מדובר בלמעלה מ-30 יממות, כאשר מדובר בהצעה שרק לפני שבועיים נפלה בקריאה השנייה לאחר דיון ארוך של כמה שעות שאז לא קבעו סדרי דיון מיוחדים, גם כולם זוכרים - - -

יצחק פינדרוס: שגם כי נמשכו ההסתייגויות.

יצחק פינדרוס: אני מזכיר לך, כי נמשכו ההסתייגויות.

ארבל אסטרחן: נכון, נשאר אז דיון של 12 שעות.

יצחק פינדרוס: בגלל שנמשכו ההסתייגויות.

ארבל אסטרחן: בסדר.

ארבל אסטרחן: וניתן זמן דיבור רב לחברי האופוזיציה, אותם חברי אופוזיציה שיגישו עכשיו את ההסתייגויות וכולם פה זוכרים את הנסיבות שבהן הצעת החוק הוסרה מסדר היום.

ארבל אסטרחן: לכן במקרה הזה אנחנו חושבים שניתן להצדיק את הפעלתו של סעיף 98, כמובן באותם סייגים שאמרתי קודם.

יצחק פינדרוס: אני עדיין חושב שזה לא נכון, לא חוקי, היה צריך להמתין לסיום הדיון של ועדת חוקה לפחות, גם אם לא ממתינים לסיום המליאה, אבל כפי שאמרתי, התקדימים של שלטון השמאל ישמשו את שלטון הימין בעתיד.

ארבל אסטרחן: אני מצטערת שלא מגיעים לכאן חברי כנסת מהאופוזיציה.

יצחק פינדרוס: הם לא מיוצגים פה.

ארבל אסטרחן: למה?

ארבל אסטרחן: יש להם שישה חברים בוועדה.

יצחק פינדרוס: חמישה מתוך 15 חברים.

ניר אורבך: שישה, חבר הכנסת פינדרוס.

ארבל אסטרחן: שישה חברים מתוך - - -

יצחק פינדרוס: שישה עם המפלגה שנמצאת כל הזמן בקואליציה - - -

ניר אורבך: לא, עם זאת שהצבעתם איתם, עם זאת שהצבעתם נגד חוק האזרחות.

יצחק פינדרוס: דייקתי, לא 58, אמרתי 52.

ארבל אסטרחן: אני אשמח מאוד אם הקואליציה והאופוזיציה יצליחו להגיע להסכמות בכנסת הזאת על הרבה דברים וביניהם גם על סדרי הדיון ועל משך הדיון בהצעות החוק.

ניר אורבך: בסדר גמור, תודה, ארבל.

ניר אורבך: אנחנו נדחה את ההצבעה לעוד כמה דקות.

ארבל אסטרחן: צריך להציג אולי את ההצעה.

ניר אורבך: אני אציג את ההצעה ברגע שיהיה, אני מציע שעכשיו – סעיף ד'?

נועה בירן-דדון: זה ירד מסדר היום.

נועה בירן-דדון: אז יש לנו רק את הטענה לנושא חדש.

ניר אורבך: אז קיבלנו עכשיו פנייה מיושב ראש ועדת חוקה, חוק ומשפט בדבר טענת נושא חדש.

ארבל אסטרחן: אבל צריך לאפשר לחברי הכנסת - - -

ניר אורבך: מי הגיש את ההצעה?

נועה בירן-דדון: אורי מקלב ומשה ארבל.

ניר אורבך: אז אנחנו נזמין אותם, אנחנו נצטרך להזמין אותם.

בועז טופורובסקי: אז תקריא את סעיף 98 בינתיים.

ניר אורבך: כן, רק שאני אקבל אותו.

מירב בן ארי: למה אנחנו לא מצביעים על ה-98?

בועז טופורובסקי: מחכים שיביאו לו לקרוא את זה.

ניר אורבך: כבר מגיע הנוסח ואנחנו נקריא אותו.

מירב בן ארי: חזרת?

יצחק פינדרוס: לא, אין לי מה לחזור, זה פיקציה.

ניר אורבך: אבל אמרת את זה כבר, אתה חזרת בשביל להגיד את זה עוד פעם.

ניר אורבך: חבר הכנסת פינדרוס, תאמין לי, אנחנו מבינים אותך - - -

יצחק פינדרוס: לא, היא שאלה אם חזרתי.

מירב בן ארי: התעניינתי בך.

ניר אורבך: אני אקריא.

ניר אורבך: אני מעלה להצבעה את ההצעה בדבר סדרי הדיון המיוחדים שמקובלים גם על יושב ראש הכנסת.

ניר אורבך: סדרי דיון מיוחדים לפי סעיף 98 לתקנון הכנסת בקריאה השנייה והשלישית - - -

מירב בן ארי: סליחה, רק שאלה, יש גם שעת הצבעה?

מירב בן ארי: בוא נעשה שעת הצבעה.

ארבל אסטרחן: עדיף שלא לעשות שעת הצבעה.

מירב בן ארי: למה?

ארבל אסטרחן: כי אם עושים פה כמות קטנה של שעות אז - - -

מירב בן ארי: שלוש שעות עשית?

ארבל אסטרחן: אני חושבת שצריך לאפשר לאופוזיציה –

ניר אורבך: בסדר, בסדר.

ניר אורבך: לתקנון הכנסת בקריאה השנייה והשלישית בהצעת חוק הדיינים (תיקון מספר 30), התשפ"א-2021 (מ/1436).

ניר אורבך: להצעת חוק הדיינים (תיקון מספר 30) הוגשו כ-190 הסתייגויות ומאות הסתייגויות חליפיות נוספות, כולן בידי סיעות שלמות המונות יחד 52 ח"כים.

ניר אורבך: כמות זו של הסתייגויות הייתה מאפשרת למסתייגים לנמק במליאה את ההסתייגויות במשך כ-35 יממות מלאות.

ניר אורבך: זאת ועוד, מדובר בהצעת חוק קצרה, זהה בנוסחה להצעה שהוסרה מסדר היום בקריאה השלישית לפני כשבועיים על חודו של קול בשל טעות בהצבעה של יושב ראש הכנסת לאחר דיון ארוך מאוד בקריאה השנייה.

ניר אורבך: לפיכך החליטה הוועדה כי מדובר במקרה יוצא מן הכלל הנכנס בגדרי סעיף 98 לתקנון המאפשר לוועדה לקבוע סדרי דיון מיוחדים כדלהלן: אחת, הצעת החוק קיבלה פטור מחובת הנחה לפני הקריאה השנייה, שתיים, הנמקת ההסתייגויות והבקשות לרשות הדיבור תתאפשר במסגרת זמן של עד שלוש וחצי שעות.

ניר אורבך: חברת הכנסת בן ארי, עד שלוש וחצי שעות.

ניר אורבך: סיעות האופוזיציה יקבעו את חלוקת הזמן בסדר הדוברים של חבריהן, במקרה של היעדר הסכמה תחלק מזכירות הכנסת את הזמן בין הסיעות לפי גודלן.

ניר אורבך: בנוסף תתאפשר הנמקה לחבר כנסת מהקואליציה במסגרת זמן של שלוש דקות.

ניר אורבך: עם סיום הדיון תחל ההצבעה בקריאה השנייה על הסתייגויות שהגישו חברי הכנסת מהאופוזיציה - - -

ארבל אסטרחן: ח"כ מהקואליציה שהגיש הסתייגות.

ניר אורבך: כן, חבר הכנסת יום טוב כלפון.

ניר אורבך: על ההסתייגויות שהגישו חברי כנסת מהאופוזיציה יתקיימו בסך הכול לא יותר מ-75 הצבעות בקריאה השנייה.

ניר אורבך: אם סיעות האופוזיציה לא יודיעו מהן ההסתייגויות עליהן הן מבקשות להצביע תתקיים הצבעה על ההסתייגויות לפי סדר רישומן.

ניר אורבך: ארבע, הוגשו לסעיף בהצעת החוק הסתייגויות וקבע יושב ראש הישיבה שהן במהותן הצעות שונות לתיקון פרט או מרכיב מסוים שבסעיף ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה, להלן סדרת ההסתייגויות, יחולו בעת הקריאה השנייה הוראות אלה: א', היושב ראש רשאי להעמיד להצבעה כל סדרת הסתייגויות בחטיבה אחת, ב'1, קיבלה סדרת הסתייגויות רוב של המצביעים בהצבעה יעמיד היושב ראש להצבעה את ההסתייגויות הכלולות באותה סדרת הסתייגויות אחת אחת, 2, לא קיבלה סדרת הסתייגויות רוב של המצביעים יראו כאילו דחתה הכנסת את כל ההסתייגויות הכלולות באותה סדרת הסתייגויות.

ניר אורבך: ג', הצביעה הכנסת על כל אחת מההסתייגויות הכלולות בסדרת הסתייגויות כאמור בסעיף ב'1 לעיל ולא קיבלה אף אחת מההסתייגויות רוב של המצביעים יעמיד היושב ראש להצבעה את הסעיף כהצעת הוועדה ובנוסח הכולל הסתייגויות אחרות שהתקבלו לאותו סעיף לפי העניין.

ניר אורבך: לעניין בקשה להצבעה שמית לפי סעיף 36(ב) לתקנון יתקיימו לא יותר משש הצבעות שיתבקשו על ידי הממשלה או חברי כנסת מהקואליציה, או רובם מהקואליציה, ולא יותר משש הצבעות שיתבקשו על ידי חברי כנסת מהאופוזיציה, או רובם מהאופוזיציה, בקריאה השנייה ובקריאה השלישית יחד.

ניר אורבך: יושב ראש הכנסת רשאי לאשר מספר מקסימלי גדול יותר של הצבעות שמיות ממספר זה לאופוזיציה ולקואליציה.

ניר אורבך: זו ההצעה.

ניר אורבך: מי בעד?

ניר אורבך: ירים את ידו.

נועה בירן-דדון: שישה.

ניר אורבך: מי נגד?

ניר אורבך: מי נמנע?

ניר אורבך: בעד – שישה נגד – אפס נמנע - אין

ניר אורבך: פה אחד קיבלנו את ההצעה לסעיף 98.

בועז טופורובסקי: צריך רביזיה עכשיו?

ניר אורבך: אז רביזיה, כן.

בועז טופורובסקי: על כל הסעיפים האלה הגשתי רביזיה.

מירב בן ארי: רגע, תגיד מה אתה רוצה לעשות.

מירב בן ארי: מה עכשיו?

ניר אורבך: עכשיו אני רוצה לעשות קודם כל הטענה לנושא חדש.

ניר אורבך: אתה יכול להרגיע את חבר הכנסת פינדרוס שיש מאות הסתייגויות?

ניר אורבך: הוא היה מאוד לחוץ פה, הוא חשב שאולי יהיו מעטות.

גלעד קריב: חבר הכנסת פינדרוס לחוץ?

מירב בן ארי: כן.

גלעד קריב: אז אני רגוע.

ניר אורבך: עשיתי אותו שמח.

גלעד קריב: חוק כלים שלובים, הכול בסדר.

קריאה: הוא משך את ההסתייגויות.

ארבל אסטרחן: בסדר, אז נוריד את הסעיף של ההסתייגות של הקואליציה כי אין.

ניר אורבך: אנחנו מחכים לחבר הכנסת מקלב, הוא מתכוון להגיע?

ניר אורבך: אני אקריא את מכתבו של יושב ראש ועדת חוקה, חוק ומשפט לגבי טענה לנושא חדש ואני אתן אחרי זה לחברי הכנסת שהעלו אותה לנמק.

ניר אורבך: הנדון: טענה לנושא חדש להצעת חוק הדיינים (תיקון מספר 30) התשפ"א-2021.

ניר אורבך: ועדת החוקה, חוק ומשפט דנה היום בהצעת החוק שבנדון לשם הכנתה לקריאה שנייה ושלישית.

ניר אורבך: במהלך הדיון הועלתה טענת נושא חדש לפי סעיף 85(ב) לתקנון הכנסת מפי חבר הכנסת אורי מקלב וחבר הכנסת משה ארבל על כל התיקונים בחוק הדיינים שנכללים בנוסח הצעת החוק שהונחה בפני הוועדה להכנה לקריאה שנייה ושלישית.

ניר אורבך: אנחנו מביאים את זה כרגע להכרעת הוועדה.

ניר אורבך: מי ראשון, חבר הכנסת מקלב?

ניר אורבך: בבקשה.

אורי מקלב: תודה רבה, אדוני היושב ראש.

אורי מקלב: הזדרזנו בהצבעות למטה כדי שנוכל לעזור לקואליציה שלא תצטרך להתפזר ועוד פעם להתכנס, אנחנו לפעמים גם מתחשבים, שלא יחשבו שאנחנו תמיד רק מקשים.

ניר אורבך: לגמרי, לגמרי.

אורי מקלב: כפי שידוע לכולם אנחנו מדברים על הנושא של חוק הדיינים וחוק הדיינים מגיע פעם שנייה לכנסת אחרי שבפעם הראשונה הגיע לכנסת בקריאה ראשונה, עבר שנייה ושלישית בוועדה ובמליאה היא לא עברה, סעיף אחד לא עבר, ממילא החוק נפל ומגיע מחדש.

אורי מקלב: לידיעת כולם אני רוצה להגיד לכם, חבריי חברי הכנסת, שבהצעת החוק הראשונה, בניסוח הראשון, בכלל לא נמצא, אף מילה מתוך 18 המילים שיש בחוק הזה, בכלל לא הגיעה להצעת החוק שאנחנו דנים בה היום.

אורי מקלב: הצעת החוק הראשונה דיברה על תמהיל בין הממשלה לכנסת, מי בוחר, מי נבחר, גברים, נשים, הוועדה, ועדת החוקה הביאה הצעת חוק אחרת.

אורי מקלב: זה אפילו לא נושא חדש, כל ההצעה היא מחדש, כל כולה באה ומדברת על הסדר חדש בוועדה למינוי דיינים, מספר הבוחרים השתנה, מי נבחר, את מי מוסיפים, כמה הממשלה מקבלת, כמה מקבלים טוענים רבניים, מוסיפים חבר.

אורי מקלב: חקיקה שלמה עם הוראות מעבר מאוד מאוד דרקוניות ופוגעניות, סעיפים רבים שלא – אין משהו שהוא יותר נושא חדש ממה שמגיע היום לפניכם, מה שהגיע היום לוועדה לקריאה שנייה ושלישית.

אורי מקלב: לכן הטענה לנושא חדש היא לא טענת סרק, היא לא טענה שעלתה במוחו של מישהו.

אורי מקלב: לעיני כל צריך לבלוט הנושא החדש, איך אפשר לא לקרוא לדבר הזה, שמגיעה הצעת חוק שהיא לא כמותה בכלל, אין מילה אחת שבחוק בקריאה הראשונה נמצא, בניסוח בקריאה הראשונה, שנמצא בניסוח בקריאה השנייה.

אורי מקלב: אם זה לא נושא חדש מה כן נקרא נושא חדש?

אורי מקלב: אבל עכשיו אני רוצה להוסיף עוד משהו אחד.

אורי מקלב: את הטענה הזו טענתי גם פה והיא לא התקבלה על ידכם, אבל עכשיו, עורך דין ארבל, אני חושב שהוא הרבה יותר מפעם קודמת מכיוון שאז באו ואמרו שהוועדה לפעמים קורה שהיא מוסיפה מעצמה ומשנה חקיקה ומוסיפה משהו, כאן אנחנו כבר נמצאים אחרי שכבר הוועדה דנה, לממשלה היה ידוע, היועץ המשפטי לממשלה גם התייחס לזה בתוך דיון הממשלה, שמדובר על ניסוח אחר, הממשלה ידעה שהיא מדברת ובוועדה עבר משהו אחר.

אורי מקלב: עם כל זה התעקש השר לענייני דתות ואמר: לא, אני רוצה את הניסוח הראשון, זה מה שהיה לנגד עיניי ולכן היועץ המשפטי פטר אותו מ-21 יום של הציבור בגלל שהוא אמר שהוא רוצה רק בנוסח הזה.

אורי מקלב: על סמך זה הליך החקיקה היה מזורז יותר על תהליך שהיועץ המשפטי אמר.

אורי מקלב: היום, כשאנחנו באים שוב פעם לוועדה ובאים עם ניסוח חדש שהוועדה מגיעה זה כבר ודאי וודאי ניסוח חדש, ודאי יהיה צריך לחזור על זה.

אורי מקלב: על זה לא צריכה להיות מחלוקת בכלל, אני משוכנע שהייעוץ המשפטי ודאי תומך, ואני רואה לפי התכונה שיש מסביב שכנראה שזה מה שהיא הולכת להגיד כאן מכיוון שאני רואה שיש סביב - - -

ארבל אסטרחן: האמת שגורי יגיד.

אורי מקלב: ואני רואה שהיא קורעת את הניסוח, בטח עכשיו היא חוזרת לניסוח המקורי.

אורי מקלב: משל למה הדבר דומה, אדוני היושב ראש?

אורי מקלב: אני רוצה להגיד לך, אם זה לא נקרא ואנחנו נאפשר כזאת חקיקה הממשלה יכולה לעשות דבר אחד, להביא לממשלה הצעת חוק, לכתוב בוקר טוב ובזה נסיים ואחרי זה כשנגיע לוועדה זה מתווה הגג, זה הכול, ולא יגידו נושא חדש, לא יטענו, בגלל שזכותה של הוועדה לעשות מה שהיא רוצה.

אורי מקלב: תודה.

ניר אורבך: תודה לחבר הכנסת מקלב.

ניר אורבך: חבר הכנסת ארבל, בבקשה.

משה ארבל: מכובדי היושב ראש, חברי הכנסת, ממשלת ישראל בהביאה את חוק הדיינים בנוסח הראשון פעלה בניגוד להנחיית היועץ המשפטי לממשלה.

משה ארבל: חשוב לי שעורכת הדין ארבל אסטרחן, היועצת המשפטית, גם תשמע את הדברים, למרות שהיא האצילה מסמכותה ליועץ המשפטי של ועדת החוקה להשיב.

משה ארבל: כאשר ממשלת ישראל מביאה את הצעת חוק הדיינים, בהתחלה בפעם הראשונה כאשר החוק הזה המדובר נפל בקריאה שלישית במליאה פורסם תזכיר החוק למשך 74 שעות כאשר שבת הייתה מתוכן, פניתי בכתב כמובן ליועץ המשפטי לממשלה וציינתי בפניו שהתהליכים הללו הפכו להיות נורמה, כאשר לא מפרסמים תזכיר, בטח לא ל-21 יום, גם לא בנושא חקיקה שהיא דחופה, מדובר בהתנהלות שהיא מנוגדת להנחיית היועץ המשפטי לממשלה.

משה ארבל: נמסר לי בעל פה שבאמת אמורים להפיק לקחים בעקבות הפנייה הזו.

משה ארבל: וכאשר הגענו פעם נוספת להגשת אותה הצעת חוק בשנית ציינתי בפני היועץ המשפטי לממשלה שמדובר בהצעת חוק שונה לחלוטין מהצעת החוק שהוגשה בראשונה ואשר על כן נדרש פרסום תזכיר ל-21 יום.

משה ארבל: בקומבינה הוחלט לאפשר להגיש את הנוסח הראשון שפורסם עליו תזכיר גם לפרק זמן קצר, הנוסח שנפל, הנוסח הממשלתי הראשון, מתוך ידיעה ברורה שהנוסח הזה הוא לא הנוסח שיעבור בקריאה שנייה ושלישית כדי לעקוף את חובת פרסום התזכיר בפעם השנייה שמגישים את הצעת החוק.

משה ארבל: ואם באמת כנים דברינו והיועץ המשפטי לממשלה סבור שיש כאן חוק אחר שמחייב פרסום תזכיר הרי שבוודאי ובוודאי מדובר בנושא חדש, כי אם לא היה מדובר בנושא חדש יכול היה היועץ המשפטי לממשלה להסתפק בפרסום התזכיר הראשון ולומר שפורסם תזכיר בעניין הזה, גם אם מביאים חוק בנוסח אחר הכול בסדר.

משה ארבל: לצערי הרב בדיון על הנושא החדש לא היו נציגי הייעוץ המשפטי לממשלה, בדיון בוועדת חוקה, אבל אני חושב שכל אדם שיש לו טיפה יושרה יודע לומר בוודאות שזו בוודאי חייבת להיות עמדת הממשלה כי אחרת אין שום סיבה לאפשר מתן פטור ובלבד שנצמדו לנוסח המקורי הראשון וניתנה הנחיה ברורה שבמידה שמביאים את הנוסח הזה, שמונח בפנינו עכשיו, הרי שצריכים להפיץ תזכיר למשך 21 יום.

משה ארבל: זה שלא הופץ תזכיר למשך 21 יום זה אומר במפורש שהייעוץ המשפטי סבור, והיה צריך לעשות את זה, שמדובר כאן בחוק אחר, חוק אחר שאילו היה מונח בקריאה ראשונה כמתכונתו היה מתפרסם עבורו תזכיר.

משה ארבל: ולכן חובתנו, גם אם אנחנו עושים הליכי חקיקה משונים, ואני לא מדבר כאן עכשיו קואליציה ואופוזיציה, והשכל לא נמצא רק אצלנו, וגם אם הכנסת מחליטה בסוף על פי רוב לקבל עמדה של קואליציה עדיין זה חייב להיעשות בדרך המקובלת, בדרך הנכונה, יש כאן נושא חדש לכולי עלמא.

משה ארבל: עשו כאן כל מיני תרגילים כדי להימנע מפרסום תזכיר, אבל זה לא היה נכון לעשות את זה ולכן טענתנו לנושא חדש נומקה כעת גם על ידי חברי חבר הכנסת הרב מקלב, גם על ידי, ואני באמת מצפה מחברי כנסת שיתעלו על היותם בקואליציה או אופוזיציה ויילכו באמת עם היושרה הפנימית בנושא הזה ויצביעו בעד נושא חדש.

משה ארבל: תודה.

אורי מקלב: אני רק מבקש להוסיף שאת מה שאני אמרתי בשם היועץ המשפטי העברתי עכשיו לפרוטוקול, העברתי את מכתב התשובה שקיבלתי מהיועץ המשפטי לממשלה אתמול בלילה מאוחר.

אורי מקלב: אני העברתי את זה ליועצת המשפטית של הוועדה כדי שהיא תתייחס גם ליועץ המשפטי ששם הוא משקף שהנוסח שבממשלה, צוין בפירוש שזה הנוסח שהממשלה מבקשת לאשר בקריאה ראשונה.

ניר אורבך: חבר הכנסת מקלב, תודה רבה, חבר הכנסת ארבל, תודה רבה.

ניר אורבך: נמצאים פה יושב ראש ועדת חוקה, חוק ומשפט והיועץ המשפטי, תנמקו מדוע זה לא נושא חדש, בבקשה.

גורי בליי: שלום לכולם.

גורי בליי: אנחנו כבר בעצם התייחסנו לסוגיה הזאת בסיבוב הקודם של התיקון לחוק הדיינים שגם אז נטענה טענת נושא חדש.

גורי בליי: מה שאמרנו גם אז, ואנחנו נשארים עקביים בעמדתנו, שההגדרות של נושא חדש או ההפעלה של סעיף 85 על נושא חדש מאפשרות חופש פעולה נרחב לוועדות הכנסת לתקן דברים בגדר אותו נושא של הצעת החוק.

גורי בליי: מכיוון שהצעת החוק הממשלתית עסקה בהרכב הוועדה לבחירת דיינים בצורה מסוימת וועדת החוקה בסופו של דבר, גם בסיבוב הקודם וגם עכשיו, בחרה לשנות את הרכב הוועדה ולבנות אותו בצורה אחרת, אבל בשני המקרים מדובר, גם בהצעת החוק הממשלתית וגם בתיקון שהוועדה עשתה, נוגע לאותו נושא, הנושא הוא הרכב הוועדה לבחירת דיינים, אז אנחנו סבורים שעל פי המבחנים המקובלים בכנסת אין מדובר בנושא חדש.

גורי בליי: אני לא מתייחס פה לשיקולים הפנים ממשלתיים ולשיקולים שהם לא מענייננו לגבי הקריטריונים של היועץ המשפטי לממשלה כן להוציא תזכיר או לא לעשות תזכיר חדש וכו', מבחינתנו זו שאלה נפרדת שמונחת לפתחו של היועץ המשפטי לממשלה.

גורי בליי: בגדר שאנחנו עוסקים בו, של נושא חדש לצורך סעיף 85, איננו סבורים שמדובר בנושא חדש.

אורי מקלב: אני לא משפטן, אבל המושג רגליים לדבר קיים גם במונחים המשפטיים.

אורי מקלב: במושג התלמודי יש מושג שנקרא רגליים לדבר, אני לא מכיר, אני לא למדתי אף פעם משפטים.

אורי מקלב: חברי חבר הכנסת ארבל, יש מגבלה לרגליים לדבר?

אורי מקלב: רגליים לדבר, אני לא יודע, אבל בכל אופן בא להגיד במילה אחת שאם הממשלה ידעה בכל אופן במקרה הזה שהוועדה דנה ועם כל זה היא ידעה ואף אחד לא התריע בפניה ובא ואמר, הרי יכול להיות רגליים לדבר שאתם לא מתכוונים לזה ועם כל זה אישרתם רק את זה במתכונת הזאת בהצעה הראשונה, אז כשהתברר כבר - - -

גלעד קריב: הממשלה עמדה על דעתה, הממשלה שפועלת גם מכוח ההסכמים הקואליציוניים, הממשלה טענה לשיטתה שתזכיר החוק המקורי הוא התזכיר שהיא מעוניינת לקדם, גם בפעם הראשונה וגם בפעם השנייה, והיועץ המשפטי לממשלה בסופו של דבר שחיווה את דעתו על החוק, אני לא אומר פה מה דעתי, דעתו הייתה שאין לחוק מניעה חוקתית ומשרד המשפטים אמר שניתן, למרות ההצבעה על הקשיים, להעביר את החוק מכיוון שהוא מוסדר בחקיקה ראשית.

גלעד קריב: הוועדה, גם בפעם הראשונה וגם בפעם השנייה, לא חשבה שזה הנוסח שצריך לצאת תחת ידינו ובאה בדין ודברים - - -

אורי מקלב: אבל התברר שהוא לא רוצה.

גלעד קריב: ובאה בדין ודברים עם הממשלה.

גלעד קריב: הדיון בנושא חדש לא קשור כהוא זה לכוונות הממשלה ולעמידתה של הממשלה בנהלים הפנימיים שלה בפרסום תזכיר החוק.

גלעד קריב: הדיון של נושא חדש נוגע לסדרי עבודת הבית הזה ולא לסדרי עבודת משרד המשפטים.

גלעד קריב: טענת נושא חדש, כמו שנדחתה לפני שבועיים מכיוון שהנושא שבו נוסח הוועדה זהה לחלוטין לנושא שבו עסקה הצעת החוק שאושרה בקריאה ראשונה, אז כשם שהיא נפלה לפני שבועיים, טענת נושא חדש, כך היא צריכה ליפול עכשיו, שום דבר לא התחדש.

גלעד קריב: שאלת מדיניותה של הממשלה לא רלוונטית לשאלת הסמכויות של ועדת חוקה.

משה ארבל: יושב ראש ועדת החוקה, וגם היועץ המשפטי, אם מדובר היה באמת באותו נושא שבסוף מרכיביו שונים, הסוגיות הנידונות שונות, היה ניתן לכאורה להסתפק בזה שהצעת החוק הממשלתית, בעקבות הסכמת הממשלה, תגיע בנוסח הזה.

משה ארבל: האמירה הברורה של משרד המשפטים שנוסח הוועדה מחייב פרסום תזכיר מחדש מעיד כאלף עדים, וכפי שאמר ידידי הרב מקלב, רגליים לדבר, זה ברור לנו שיש כאן נושא חדש לחלוטין.

גלעד קריב: היועץ המשפטי לממשלה הוא לא זה שמחווה את עמדתו ולא מתבקש לחוות את עמדתו על נוהלי עבודת הבית.

גלעד קריב: עכשיו, אם הממשלה בחרה, הממשלה נתנה את הסכמתה, לא הממשלה יזמה את הנוסח החדש של הוועדה, מי שיזם את נוסח התיקונים בוועדה זה יושב ראש הוועדה, שאני מכיר באופן אישי, הממשלה לא יזמה את זה, לא - - -

משה ארבל: הממשלה הסכימה על זה ורצתה לקדם את זה - - -

גלעד קריב: אז מה אם היא הסכימה?

גלעד קריב: וברגע שההצעה נפלה הממשלה חזרה.

משה ארבל: רגע, ורצתה לקדם את זה בקריאה ראשונה.

משה ארבל: כולנו יודעים את זה, זה נאמר, היא רצתה לקדם את הנוסח שהבאת בהסכמה לקריאה ראשונה.

משה ארבל: זה לא התאפשר לה כי היועץ המשפטי לממשלה אמר לה: תפרסמי תזכיר, כי זה חוק אחר.

משה ארבל: זה חוק אחר לחלוטין.

משה ארבל: עמדת הייעוץ המשפטי של ועדת הכנסת, נשמח לשמוע.

אורי מקלב: צודק, חברי צודק.

גלעד קריב: חברים, כל זה לא קשור לטענת נושא חדש.

משה ארבל: עורכת דין ארבל אסטרחן, עמדתך בנושא.

אורי מקלב: הממשלה גילתה דעתה כי היא לא מעוניינת בניסוח, אחרת – הרי יש כאן טענת ממה נפשך, אם באמת היא הייתה מעוניינת היא הייתה צריכה להעביר את זה את כל התהליך.

אורי מקלב: אם הממשלה עמדה על כך שהיא רוצה את הנוסח הזה היא גילתה דעתה שהיא לא מעוניינת בניסוח הקודם, היא לא מסכימה, אחרת היא הייתה צריכה – ואם בזה שהיא נתנה לזה לעבור כניסוח הזה ולא צריך את כל ה-21 יום סימן שאצלה מבחינתה זה נושא חדש אז קל וחומר שאנחנו חושבים שזה נושא חדש.

אורי מקלב: נושא אחר.

אורי מקלב: לא רק נושא חדש, נושא אחר.

ניר אורבך: חבר הכנסת מקלב, תודה רבה.

ארבל אסטרחן: אני רק אגיד שאני מתואמת עם גור בעניין הזה וזו עמדתנו ואנחנו לא נכנסים לשיקולי הממשלה ולשאלת התהליכים שמתקיימים אצלה.

ניר אורבך: בסדר גמור.

ניר אורבך: אנחנו נעבור להצבעה כרגע.

ניר אורבך: מי בעד הגדרת הנושא כנושא חדש?

נועה בירן-דדון: שניים בעד.

ניר אורבך: מי נגד?

נועה בירן-דדון: שישה נגד.

נועה בירן-דדון: בעד – 2

נועה בירן-דדון: לא אושר.

ניר אורבך: ברוב קולות הנושא מוגדר לא כנושא חדש.

אורי מקלב: רביזיה.

משה ארבל: רביזיה.

בועז טופורובסקי: גם אני רוצה רביזיה.

ניר אורבך: אנחנו נחזור לפה בשלוש ועשרה.

ניר אורבך: הרביזיה תהיה בשלוש ועשרה.

בשעה 14: (היו"ר מירב בן ארי)

מירב בן ארי: אנחנו מחדשים את פעילות הוועדה ואנחנו נעסוק עכשיו ברביזיה לגבי ערעורים על החלטת נשיאות הכנסת שלא לאשר דחיפות להצעות לסדר היום.

מירב בן ארי: נתחיל עם נוהל מפלה בבקשה לשינוי מעמד מתייר לעולה לזכאי חוק השבות, ערעורה של חברת הכנסת מיכל וולדיגר, הגישה את הרביזיה חברת הכנסת אורית סטרוק.

מירב בן ארי: בבקשה.

אורית סטרוק: כן.

אורית סטרוק: אז תראי, חברתי מירב, יושבת הראש, לא היה אחד סביב השולחן הזה שלא הזדעזע ממה שסיפרה חברת הכנסת מיכל וולדיגר, לא היה אחד, ובמיוחד יותר מכולם הזדעזע יושב הראש שישב פה ולצדו נציג הנשיאות שישב פה, חבר הכנסת גינזבורג, הרי זה אירוע מזעזע.

אורית סטרוק: עכשיו, מה הסיבה שהנושא הזה לא עולה לסדר היום?

אורית סטרוק: בגלל סדר היום של הכנסת, אז צמצמו מחמש שבדרך כלל מקבלים, ואת יודעת יפה שגם מקבלים שש, תלוי לפי המצב, צמצמו לשלוש כי אנחנו עמוסים.

אורית סטרוק: ואני אומרת, ואני בטוחה שאת תסכימי איתי, בעניין הזה אני בטוחה שאת תסכימי איתי, מה הכוונה אנחנו עמוסים?

אורית סטרוק: מה, אנחנו יושבים פה ימים כלילות?

אורית סטרוק: אנחנו לא ישנים מספיק?

אורית סטרוק: אנחנו ישנים במלון במקום בבית?

אורית סטרוק: אנחנו צריכים לשאת נאומים חוצבי להבות או לחכות שאחרים יישאו נאומים חוצבי להבות?

אורית סטרוק: הכול טוב ויפה, בואי, את יודעת, יש אנשים שעובדים הרבה יותר קשה מאיתנו במדינה, בואי נגיד את האמת, ואנחנו בכל הנושאים שעלו פה - - -

מירב בן ארי: כן, אבל למה היא לא מסכימה לעשות את זה כשאילתה?

מירב בן ארי: למה צריך דיון במליאה?

אורית סטרוק: סיפרה פה מיכל, את לא היית פה בדיון - - -

מירב בן ארי: הייתי, ישבתי בסוף, הקשבתי לכול, ישבתי פשוט רחוק.

אורית סטרוק: סליחה, היא סיפרה שהיא ניסתה בכל מיני דרכים להציף את הנושא הכאוב והמביש הזה ולא קיבלה מענה בשום דרך, בשום דרך, לכן היא החליטה להגיע לדיון במליאה.

אורית סטרוק: ויותר מזה, היא גם סיפרה שהיא הגישה את הדיון הזה בעצם לפני שבועיים, אז בגלל שבשבוע שעבר המליאה בעצם לא באמת תפקדה אז אמרו לה: חכי לשבוע הבא, תגישי שוב וניתן לך את זה.

אורית סטרוק: עכשיו, אני אמרתי כאן בדיון, ואני חוזרת על הדבר הזה, מירב, ואני חוזרת על זה כי אני יודעת שאת מעורבת בדברים ואכפת לך מהדברים האלה, אנחנו ביקשנו, וזו באמת המסגרת הנכונה לטפל, גם בפנייה הזו של מיכל וולדיגר וגם בפניות נוספות, ביקשנו להקים ועדה לבריאות הנפש.

אורית סטרוק: את יודעת שהנזקים הכלכליים שיש מהקורונה הם כאין וכאפס, כאין וכאפס, לעומת הנזקים בתחום בריאות הנפש.

אורית סטרוק: אני בטוחה שכל אחד מהאנשים שיושבים עכשיו סביב השולחן הזה ובכל רגע נתון מכיר מישהו שנכנס למצוקה נפשית כתוצאה ממצב הקורונה, אין אחד שלא מכיר, אני בטוחה.

מירב בן ארי: כן, אבל למה לא לעשות דיונים בוועדת הבריאות?

מירב בן ארי: למה צריך עוד ועדה, עוד צוות?

מירב בן ארי: למה?

אורית סטרוק: ומי כמוך יודעת - - -

מירב בן ארי: תקשיבי, אני הייתי ארבע שנים בוועדת העבודה, הרווחה והבריאות כשהיו ביחד ועסקתי בבריאות הנפש ועשינו את הרפורמה בבריאות הנפש והנה אני אומרת לך, אם החליטו כבר לפצל את ועדת הבריאות, שוב פעם לדעתי הסתדרנו מצוין כל השנים, אבל בסדר, לפצל עוד פיצול על פיצול?

מירב בן ארי: קחי את בריאות הנפש, יש לך קשר מעולה עם יו"ר הוועדה, שהיא תיתן לך לנהל דיונים, תעשו אחלה.

מירב בן ארי: בטח אני אוכל לדבר על זה עם סילמן.

מירב בן ארי: מיותר.

מירב בן ארי: תקשיבי, אני לא אומרת לך סתם, שנתיים לימדתי באזרחות סטודנטים להכשרה פוליטית ואם יש משהו שאמרתי, שעוד ועדה על עוד ועדה על עוד ועדה, והנה אני אומרת לך, גם הוועדה שלי לבטחון פנים, עד שלא קיבלתי את האישור המקצועי של מירי פרנקל שור, שהיא היועצת המשפטית הכי ותיקה פה, בין הוותיקות במשכן, שבאה ואמרה לי: מירב, יש החלטה מקצועית להקים את הוועדה לבטחון פנים.

מירב בן ארי: עד שהיא לא אמרה לי, כי אם היא הייתה יושבת כמו נעה בן שבת שהייתה אומרת לי לא, ואת יודעת כמה אני אוהבת את נעה, והייתה אומרת לי לא צריך, הנה אני אומרת לך שיש לי מספיק אמון בשביל להגיד לך שלא הייתי מקימה את הוועדה.

מירב בן ארי: אבל להקים עוד ועדה על ועדה - - -

אורית סטרוק: אז למה פיצלתם את הפנים לשלוש?

מירב בן ארי: לא, על מה את מדברת, על העובדים הזרים?

אורית סטרוק: כן.

מירב בן ארי: לא, עובדים זרים הייתה פה גם בכנסת ה-19.

אורית סטרוק: פיצלתם ונתתם סמכויות של נושא דת ו - - -

מירב בן ארי: עזבי, אני אומרת לך את האמת, אני כמירב בן ארי, אם היו באים ואומרים לי: מירב, הוועדה שלך לא צריכה להתפצל, את יודעת מה?

מירב בן ארי: את מכירה אותי קצת, לא הייתי מפצלת.

מירב בן ארי: אבל אני אומרת לך, בריאות נפש אפשר בתוך ועדת הבריאות, לגמרי אפשר.

מירב בן ארי: לא צריך עוד ועדה, אורית.

אורית סטרוק: ואני אומרת לך שעד שזכינו שיש פה בכנסת חברת כנסת שמוציאה את נושא בריאות הנפש מהארון - -

מירב בן ארי: ואני תומכת בה.

אורית סטרוק: - - ודנה בו ומכירה אותו לכל פרטיו ודקדוקיו, אנחנו ככנסת מחויבים לדבר - - -

מירב בן ארי: כן?

מירב בן ארי: אז תאמיני לי, את גם בכנסת ה-20 כשהייתי פה, היית מסתובבת כאן הרבה, היית נמצאת כאן הרבה במסדרונות ואת יודעת את האמת, שאם יש כבר ועדה סטטוטורית לבריאות אין שום בעיה שמיכל תיקח בה חלק פעיל, אפילו שסילמן תיתן לה לנהל.

אורית סטרוק: מה את אומרת על זה שעידית סילמן החליטה שלציונות הדתית לא יהיה אפילו נציג בוועדת הבריאות בראשותה?

אורית סטרוק: מה את אומרת על זה?

אורית סטרוק: וזה כשהיא יודעת שמיכל וולדיגר הגיעה לכנסת בשביל זה?

אורית סטרוק: מה את אומרת על זה?

מירב בן ארי: קודם כל אחת, אני לא מכירה, שתיים, אציע לחברתי מיכל, אגב עוד משהו מניסיון, להקים את השדולה למען בריאות הנפש.

אורית סטרוק: היא הקימה.

מירב בן ארי: זה גם משהו.

אורית סטרוק: היא הקימה, אבל שדולה זה נושא אחד וועדה זה נושא אחר.

מירב בן ארי: טוב, למה אין ציונות דתית בוועדת הבריאות זה לא באחריותנו.

אורית סטרוק: אני חושבת שההתעקשות הדווקנית של הקואליציה לא להסכים בשום פנים ואופן, כשמקימים פה ועדה לכל קשקוש ולכל בלבוש, יכול להיות שאת, מירב, באמת, יכול להיות שאת מאוד אצילית ומאוד דמוקרטית ומאוד רצינית, ולא הסכמת לקחת בלי המלצה של היועמ"ש - -

מירב בן ארי: אני אומרת לך את האמת, זה מה שהיה.

אורית סטרוק: - - יכול להיות, אבל שימי לב מה עושים פה, איזה חוכא ואטלולא עושים מכל ועדות הכנסת ואיזה תתי ועדות מצ'וקמקות מקימים, אז מה אכפת לכם?

אורית סטרוק: איזה מין דווקנות זה שלא תהיה ועדה לבריאות הנפש בשעה שיש פה במדינה משבר בתחום בריאות הנפש, בעיקר בעקבות הקורונה, משבר אמיתי?

מירב בן ארי: בסדר, אני אנסה לעזור לה, אבל הנה אני אומרת לך - - -

אורית סטרוק: לא, זה כל כך לא במקום.

אורית סטרוק: את יודעת מה?

אורית סטרוק: ההרגשה שלי בנוגע לכל נושא הוועדות זה שהוועדה העיקרית שרוצים להציע לנו זו ועדת קישוט.

אורית סטרוק: בואו, יש פה חברי כנסת רציניים שיכולים להרים נושאים שהם דרך אגב חוצי מפלגות, חוצי מגזרים, חוצי הכול.

אורית סטרוק: באמת זה לא משהו שאמור להיות פוליטי, תנו לטפל בנושא הזה ברצינות.

אורית סטרוק: עד שסוף סוף הבאנו לפה חברת כנסת שבאמת אין מישהו בכנסת שיכול להתחרות בה בבדל - - -

מירב בן ארי: טוב, אני אנסה לעזור לה בדרכי.

אורית סטרוק: ואני בטוחה, דרך אגב, שאם את תירתמי לזה, ואני מכירה אותך ואני יודעת - - -

מירב בן ארי: יש עוד מלא כלים פרלמנטריים שאפשר לעזור לה.

אורית סטרוק: אבל אני חושבת שהדרך הנכונה לעזור, לא לה - -

מירב בן ארי: לא, לה לקדם את הנושא.

אורית סטרוק: - - זה לציבור העצום הזה שהוא הציבור הכי בארון בעולם, בסדר?

מירב בן ארי: אני מכירה אותו, תאמיני לי.

אורית סטרוק: הכי בארון בעולם.

אורית סטרוק: לעזור לציבור הזה ולהקים למענו ועדה שתיתן פוש לכל הנושא הזה זה הפתרון הנכון, אבל עד אז ראוי לכל הפחות להעלות את זה לדיון, וכמה זמן ייקח שמיכל וולדיגר תדבר על זה שלוש דקות ושרת הפנים תענה לה כמה דקות?

אורית סטרוק: כמה זה ייקח?

מירב בן ארי: טוב, אורית, בואי נתקדם, הנקודה ברורה, הצגת בצורה מצוינת.

אורית סטרוק: תודה רבה.

מירב בן ארי: באמת.

מירב בן ארי: עכשיו יש לנו גם ערעור על החלטת נשיאות הכנסת שלא לאפשר דחיפות להצעה לסדר יום להצעה שלך של הסדרת ההתיישבות הצעירה ביהודה ושומרון.

מירב בן ארי: את מציגה, את וקיש.

אורית סטרוק: אני הסברתי בדיון הקודם ואני אסביר שוב שהנושא הוא דחוף מאוד, הוא חירום, הוא באמת חירום משום שאנחנו יוצאים לפגרה ומשום שבמהלך הפגרה הזאת יקרו דברים שאחר כך זה יהיה בלתי הפיך.

אורית סטרוק: אי אפשר יהיה לחזור אחורה ולתקן את מה שלא נעשה עכשיו, משום ש-א', הסדרת בדואים קורית עכשיו, קורית עכשיו, קורית בשבוע הבא, וזה אמור לקרות ביחד, ואחר כך זה יהיה בלתי הפיך, ב', ראש הממשלה נוסע לפגוש את ביידן ואחרי שהוא יפגוש אותו מה שהוא יסכם איתו שם זה שוב יהיה בלתי ניתן להשבה.

אורית סטרוק: אנחנו מכירים את הדברים האלה, היינו בסרטים האלה.

אורית סטרוק: ג', יש עובדי מדינה שעכשיו בעצם הימים האלה, ובראשם מנכ"ל משרד הפנים בעצמו, מאוימים בביטול המינוי שלהם למשרות בכירות בגלל שהם מעוכבי הסדרה, וזה עוול שהוא זועק לשמים.

אורית סטרוק: את מתארת לעצמך שיפטרו, שיבטלו מינוי של מנכ"ל משרד הפנים בגלל שראש הממשלה מעכב את ההסדרה שלו?

אורית סטרוק: איפה נשמע דבר כזה?

אורית סטרוק: והדבר האחרון, בסוף כשאנחנו נגמור ונחזור מהפגרה הזו אנחנו נהיה בפתחו של החורף ואנחנו לא רוצים שהאנשים האלה יעברו חורף קשה נוסף.

אורית סטרוק: אני באמת אומרת, זה נושא ש-20,000 איש מעוכבי הסדרה, ללא הצדקה, עם הבטחה מפורשת של ראש הממשלה הנוכחי שהוא מסדיר אותם בישיבת הממשלה הראשונה.

אורית סטרוק: ושוב אני אומרת, אז מה, אז אני אדבר שלוש דקות, יואב קיש ידבר שלוש דקות, לא יודעת מי שיחליטו מהממשלה שיענה לנו, אם זה ראש הממשלה או השר אלקין או אינני יודעת מי יענו לנו, יהיה דיון, תהיה התייחסות לנושא.

אורית סטרוק: מה אנחנו רוצים, להביא להם את זה בתור אתרוגים אחר סוכות?

מירב בן ארי: הנקודה ברורה, אורית.

מירב בן ארי: אני מבינה אותך, לצערי אין לי, לפחות באירוע הזה לא אוכל לעזור, אבל אנסה לעזור למיכל.

אורית סטרוק: קודם כל אני מודה לך שתעזרי למיכל.

אורית סטרוק: דרך אגב, זה לא למיכל.

מירב בן ארי: את יודעת מה הכוונה שלי.

מירב בן ארי: כשח"כ מקדם נושא, ככה אני מרגישה שיש לו אחריות, אבל ברור שזה לציבור, אנחנו שליחי ציבור.

אורית סטרוק: נכון.

יבגני סובה: מירב, אפשר להגיד משפט?

מירב בן ארי: כן.

יבגני סובה: מאחר שיואב קיש הזכיר את שמי פה בעניין הזה, אני חושב שהנושא של ההתיישבות הצעירה הוא נושא סופר חשוב, אני תמכתי גם כשהייתי באופוזיציה ובכנסת הזו ואני גם יזמתי מכתבים לשר הביטחון גנץ ואני גם אמרתי שהחברים האלה לא צריכים לסבול.

יבגני סובה: בין זה לבין מה שהסביר לך איתן גינזבורג, שהוא סגן יושב ראש הכנסת, אין שום קשר.

יבגני סובה: מאחר שאת רצית לעשות את זה כהצעה דחופה, והוא הסביר את זה יפה מבחינת התקנון, אז אני חושב שמן הראוי שהנושא הזה לא יהיה במחלוקת פוליטית לפחות בשבועיים האלה.

יבגני סובה: אני חושב שיש מודעות גבוהה, גם בממשלה הזאת, לנושא של ההתיישבות הצעירה, אנחנו מבחינתנו אמרנו שאנחנו נעשה כל מה שאפשר, אני בטוח שהנושא הזה יעלה בממשלה ואני בטוח גם שהנושא הזה יבוא לטיפול, אבל אני מציע לך, אורית, באמת קטונתי מלתת לך עצות וגם ללמד אותך, אבל אל תהפכי את זה לקיצון הפוליטי בשביל שהחבר'ה האלה לא יסבלו בגלל הדברים הטכניים של אישור הצעה דחופה לסדר בנשיאות שאני לא בטוח שרוב האנשים מבינים את המשמעות הטכנית של העניין.

יבגני סובה: לכן הוסבר לך פה, הנקודה הזו הוסברה לך, אני חושב שהנושא הזה חשוב, תגישו את זה כהצעה לסדר רגילה, לא דחופה, ותאמיני לי, תקבלי אוזן קשבת גם בתוך הממשלה.

אורית סטרוק: אני רוצה לבקש משהו.

מירב בן ארי: אנחנו חייבים לעבור להצבעה.

יבגני סובה: זה הכול, כי יש פה גם עניינים של קואליציה אופוזיציה.

יבגני סובה: מירב, זה היה חשוב לי להגיד כי שמי הוזכר בהקשר לזה, זה הכול.

אורית סטרוק: לא, הוא אמר דברי טעם.

אורית סטרוק: מירב, אני רק - - -

יבגני סובה: זה לא חוק, זה - - -

מירב בן ארי: תן לה רגע לענות דקה ואני חייבת להגיע להצבעה.

אורית סטרוק: חבר הכנסת יבגני סובה, קודם כל אני הקשבתי לך ממש ברוב קשב ואני אשמח שלא יפריעו לי ואני גם מאוד מעריכה את הפעילות שלך האישית, הנמרצת, בנושא ההתיישבות הצעירה.

יבגני סובה: תודה רבה.

אורית סטרוק: ואני מעידה שאתה היית אחד האנשים הכי פעילים בתחום הזה.

יבגני סובה: ונמשיך, נמשיך גם לנסות לעזור.

אורית סטרוק: ואני רוצה להציע, כמו שמירב הציעה שהיא מצדה תנסה להרים את הנושא שחברת הכנסת וולדיגר הציגה פה בדרך אחרת, אז אני רוצה לבקש ממך, אתה מקורב מאוד לחבר בכיר מאוד בממשלה, לשר האוצר, ואתה יודע, כל מה שאני אמרתי פה, ואתה בטח הקשבת, אתה יודע שיש נסיעה לביידן, אתה יודע שיש הסדרה של הבדואים, אתה יודע שיש חורף, אתה יודע שיש איום על המינוי של מנכ"ל משרד הפנים, ואני אגלה לך בסוד שיש עוד בכירים בממשלה שגרים בהתיישבות הצעירה, אתה יודע את כל הדברים האלה.

אורית סטרוק: אני מבקשת ממך, קח בבקשה את הדבר הזה, אני מוכנה להסיר את הרביזיה שלי בשמחה מסדר היום ואני מבקשת ממך שאתה תדאג שהנושא הזה יעלה בדרגות הבכירות ביותר בממשלה.

יבגני סובה: תראי, אורית, אל תחלקי פה תפקידים, הנושא הזה, אמרתי, יש - - -

אורית סטרוק: אני תפקידי לחלק תפקידים, אתה יודע.

יבגני סובה: לא, כי יש לך נטייה תמיד לקחת את זה ולעשות את זה איך שנוח לך.

יבגני סובה: אז אני אומר, זה נושא חשוב, יש מודעות לנושא הזה, אני בטוח ומשוכנע שגם הממשלה הנוכחית תמצא מקום, חבל לי באמת, ואני אומר את זה בכנות, מכל הלב, חבל שהאופוזיציה היום היא לא קונסטרוקטיבית, חבל, כי הנושאים - - -

אורית סטרוק: אבל הנה, אני מסכימה - - -

מירב בן ארי: אני מצטערת, אני מודה על הדיון שלכם - - -

יבגני סובה: אני אומר שאתם, לא את אישית, אתם מחרימים את הדיונים, אתם עושים פיליבסטר, ופתאום כשיש את העניין - - -

מירב בן ארי: יבגני, תעזור לי פה כי אני על זמן קצר.

מירב בן ארי: בבקשה.

אורית סטרוק: - - - קואליציה אופוזיציה, כי זה לא צריך להיות קואליציה אופוזיציה, זה צריך להיות חשוב לאנשים בקואליציה כמו שזה חשוב ל - - -

יבגני סובה: בוודאי שזה חשוב.

אורית סטרוק: אני מבקשת ממך שבגלל הדחיפות, עד שזה יעלה על סדר היום בממשלה - - -

מירב בן ארי: חברת הכנסת סטרוק, את רוצה להסיר או ש - - -

יבגני סובה: אנחנו נחזור ונעלה את הנושא הזה, אנחנו לא נפקיר את התושבים.

אורית סטרוק: אני לאור הדברים החמים של חבר הכנסת יבגני סובה ולאור הדברים שלך בנושא של פגועי הנפש אני מוכנה להסיר את שתי הרביזיות ואני סומכת על שניכם, כל אחד בתחום שלו, שאתם תפעלו לקידום העניין.

אורית סטרוק: תודה רבה לכם.

מירב בן ארי: נעשה את זה, אני אדבר עם מיכל בעניין.

יבגני סובה: תודה לך, תודה רבה.

מירב בן ארי: תודה רבה, אז הרביזיות הוסרו ואנחנו לא מצביעים, נחדש את הוועדה בשלוש ועשרה.

בשעה 15: (היו"ר ניר אורבך)

ניר אורבך: אנחנו מתכנסים פה שוב לנושא של הרביזיה, מגישי הרביזיה חבר הכנסת מקלב וחבר הכנסת ארבל לא מגיעים ולכן אנחנו רואים את הרביזיה כנדחית.

נועה בירן-דדון: כן.

ניר אורבך: יש לנו פה עוד נושאים על סדר היום?

נועה בירן-דדון: לא, אפשר לסיים.

ניר אורבך: תודה לכם.

ניר אורבך: הישיבה נעולה.